hotchpotch/miracl-hf-unified huggingface dataset:
আনন্দ শিপইর্য়াড এন্ড স্লিপওয়েজ
আনন্দ শিপইয়ার্ড এন্ড স্লিপওয়েজ হচ্ছে বাংলাদেশের একটি জাহাজ নির্মাণকারী প্রতিষ্ঠান। এটিই বাংলাদেশের প্রথম প্রতিষ্ঠান যেটি সমুদ্রগামী জাহাজ নিমার্ণ করে বিদেশী ক্রেতার কাছে হস্তান্তর করে। এটি আনন্দ গ্রুপের একটি প্রতিষ্ঠান।
বেসরকারি খাতে এটিই বাংলাদেশের সর্ববৃহৎ জাহাজ নিমার্ণকারী প্রতিষ্ঠান। ১৯৮৩-এ আনন্দ বিল্ডার্স নামে বুড়িগঙ্গা নদীর পাশে এই জাহাজ নিমার্ণকারী প্রতিষ্ঠানটি প্রতিষ্ঠা করা হয়। পরবর্তীকালে ব্যবসায় বাড়তে থাকলে ১৯৮৫-এ এটির বর্তমান অবস্থান মেঘনা নদীর পাশে স্থানান্তর করা হয়। ১৯৯৯-এ প্রতিষ্ঠানটির আধুনিকায়ন ও ধারনক্ষমতা বৃদ্ধি করা হয় এবং নাম পরিবর্তন করে রাখা হয় আনন্দ শিপইয়ার্ড এন্ড স্লিপওয়েজ লিমিটেড।
শিপইর্য়াডটির উৎপাদন স্থানের আয়তন ৮০,০০০বর্গ মিটার। এতে ৭০০ এর অধিক জনশক্তি নিয়োজিত রয়েছে, এটি প্রতি বছর জাহাজ থেকে ৮০০০ টন স্টিল উৎপাদন করে। নভেম্বর ২০০৮ পর্যন্ত এটি ইউরোপীয় ও আফ্রিকান ক্রেতাদের কাছ থেকে ৩৪টি জাহাজ নির্মাণের জন্য $৩৭৩ মিলিয়ন মার্কিন ডলার সমম্যল্যের অর্থের অর্ডার গ্রহণ করেছে।
এটি কোন সম্পূর্ণ তালিকা নয়। তথ্যের পরিবর্তণও ঘটতে পারে।
হেনরি (কমিক্স)
হেনরি (বাংলায় হেনরি, গাবলু বা গুনধর) ১৯৩২ সালে কার্ল অ্যান্ডারসন কৃত সৃষ্ট একটি কার্টুন স্ট্রিপ। প্রধান চরিত্র একটি নেড়া মাথার বাচ্চা ছেলে যে কথা বলে না। প্রথম কয়েকটি পর্ব বাদ দিলে চরিত্রটি মূলত মূকাভিনয়ের মাধ্যমে যোগাযোগ করে, যা হেনরির কমিক বই বেরোবার পর থেকে বদল হয়।
মণিকুন্তলা সেন
মণিকুন্তলা সেন (১৯১১ - ১৯৮৭) ভারতের কমিউনিস্ট পার্টির প্রথম কয়েকজন সক্রীয় মহিলা সদস্যাদের মধ্যে অন্যতম। উনি ওনার স্মৃতিকথা 'সেদিনের কথা' (ইংরেজিতে 'ইন সার্চ অফ ফ্রিডমঃ অ্যান আনফিনিশড জার্নি') - এর জন্য বিখ্যাত।
মণিকুন্তলা সেনের জন্ম অধুনা বাংলাদেশের বরিশালে, যা জাতীয়তাবাদী যাত্রা নাট্যকার মুকুন্দ দাসের জন্য বিখ্যাত ছিল। উনি বিখ্যাত জাতীয়তাবাদী নেতা ও শিক্ষাবিদ অশ্বিনী কুমার দত্ত, যিনি ওনার পরিবারের পরিচিত ছিলেন, দ্বারা প্রভাবিত হন। এছারাও ছিলেন উনি যেখান থেকে স্নাতক হন, সেই ব্রজমোহন কলেজের অধ্যক্ষ জগদীশ চন্দ্র মুখোপাধ্যায়। ১৯২৩ সালে মহাত্মা গান্ধী যখন বরিশালে যান তখন ওনারে সাথে মণিকুন্তলা সেনের দেখা হয়।
জোভান্নি দি সের জোভান্নি গুইদি
জোভান্নি দি সের জোভান্নি গুইদি () (১৪০৬ – ১৪৮৬), যিনি লো স্কেজ্জা () হিসেবেও পরিচিত, ছিলেন রেনেসাঁস যুগের একজন ইতালীয় চিত্রশিল্পী, ভাস্কর এবং একজন স্থপতি। তার ভাই বিখ্যাত চিত্রশিল্পী মাজাৎচো।
জোভান্নি ১৪০৬ সালে সান জোভান্নি ভালদার্নোতে জন্মগ্রহণ করেন। ১৪১৭ সালে তার পরিবার ফ্লোরেন্সে চলে যায়। ১৪২০ ও ১৪২১ সালের মধ্যে তিনি লরেঞ্জো বিচ্চির সাথে পরিচিত হন, এবং সম্ভবত জোভান্নি তার কর্মশালায় সহকারী হিসেবে কাজ করতেন। ১৪২৬ সালে তিনি তার ভাই মাজাৎচোর গ্যারেন্টার হিসেবে পিসায় তালিকাভুক্ত হন। তিনি ১৪২৮ সালে তার ভাইয়ের উত্তরাধিকার প্রত্যাখ্যান করেন। ১৪২৯ সালে জোভান্নি ফ্লোরেন্সে তার নিজের কর্মশালা চালু করেন।
১৪৩০ সালে তিনি সেন্ট লুকের গিল্ডে যোগদান করেন। তিনি "ফোর্জেরিনারিও" বা বক্ষ নির্মাতা হিসেবে লেগনাইওলির গিল্ডে যোগদান করেন। পরবর্তীতে তিনি ১৪৩৩ সালে শিল্পকলা বিষয়ে মেট্রিকুলেশন পাশ করেন। ১৪৩৬ থেকে ১৪৪০ সালের মধ্যে তিনি ফ্লোরেন্তিন ক্যাথেড্রালের সাক্রিস্টিতে খচিত করার জন্য কার্টুন জমা দেন।
দারুহরিদ্রা
দারুহরিদ্রা (বৈজ্ঞানিক নাম: "Berberis asiatica Roxb. Ex. Dc") (ইংরেজি: Barberry) হচ্ছে Berberidaceae পরিবারের "Berberis" গণের একটি উদ্ভিদ।
দারুহরিদ্রা গাছে গায়ে কাঁটায় ভরা, দেখতে মধ্যমাকৃতির, অনেকটা লেবু গাছের মত, পাতার আকার ছোট ও পুরু এবং এর কিনারা খাঁজকাটা। এর ফল দেখতে কিসমিসের মত এবং খেতে টক। গাছে ফুল ফোটে বসন্তকালে এবং ফল হয় গ্রীষ্মকালে। এই গাছের কাঠ ও শিকড় ঔষধি দ্রব্য হিসেবে ব্যবহার করা হয়ে থাকে ।
বাংলাদেশ, ভারত, নেপাল ও এ উপমহাদেশের বিভিন্ন পাহাড়ি অঞ্চলে এই গাছ জন্মে।
দারুহরিদ্রা আয়ুর্বেদী ঔষুধ হিসাবে রোগ নিরাময়ে কাজ করে।
ধীরাজ চৌধুরী
ধীরাজ চৌধুরী (জন্ম: এপ্রিল ১, ১৯৩৬) একজন ভারতীয় চিত্রশিল্পী।। ধীরাজ চৌধুরীর ৮০টিরও বেশি চিত্র প্রদর্শনী হয়েছে, যার মধ্যে ১৬টি আন্তর্জাতিক পর্যায়ের চিত্র প্রদর্শনী হয়েছে। যার মধ্যে মার্কিন যুক্তরাষ্ট্র, যুক্তরাজ্য, ফ্রান্স, জার্মানি, সুইজারল্যান্ড, ও সিঙ্গাপুরে হওয়া চিত্র প্রদর্শনীগুলি বিশেষভাবে উল্লেখযোগ্য।
দিওয়ানি মাস্তানি
"দিওয়ানি মাস্তানি" () বলিউড ব্লকবাস্টার চলচ্চিত্র দিওয়ানি মাস্তানির একটি জনপ্রিয় গান। চলচ্চিত্রটি ২০১৫ সালে মুক্তি লাভ করে। গানটির সুরকার হলেন সঞ্জয় লীলা বানসালী এবং গানটিতে কণ্ঠ দেন শ্রেয়া ঘোষাল।গানটি রেকর্ডের সময় কোরাসে ছিলেন গণেশ চন্দনশিব, মুজতবা আজীজ নাযা, আলতামাশ ফরিদি, ফারহান সাবরি। 
মুূলত গানটি লিখেছেন সিদ্ধার্থ গরিমা, তবে গানটির মারাঠি সংস্করণ লিখেছেন গণেশ চন্দন শিব এবং কাউয়ালি সসংস্করণ লিখেছেন নাসির ফারায।
আলু বোখারা
আলু বোখারা (বৈজ্ঞানিক নাম: "Prunus domestica") (ইংরেজি: Plum) হচ্ছে Rosaceae পরিবারের "Prunus" গণের একটি ফলজ উদ্ভিদ।
এটি একটি বৃহৎ গুল্ম বা ছোট গাছ ফর্ম জাতীয়। এটি কাটাযুক্ত গাছ, ফুল সাদা হয়, বসন্তকাল ফোটে। ফল আকার ডিম্বাকৃতি বা গোলাকৃতি হয়। মশলা জাতীয় ফল হিসেবে বিবেচিত।
আলু বোখারা সাধারণত ইরাক, ইরান, পাকিস্তান ও ভারতে জন্মে থাকে। বর্তমানে বাংলাদেশে বাণিজ্যিকভাবে এর চাষ বেশ লাভজনক।
পোলাও, বিরিয়ানি, রোস্ট, সালাদ, জ্যাম, জ্যালি, আচার এবং বোরহানিসহ নানা অভিজাত খাবার তৈরিতে আলু বোখারা ব্যবহার হয়।
কলম্বো লোটাস টাওয়ার
লোটাস টাওয়ার (; ) হল শ্রীলঙ্কার কলম্বো শহরে নির্মাণাধীন একটি টাওয়ার।নির্মান শেষে এই টাওয়ারের উচ্চতা হবে ৩৫০ মিটার।
দেশের রাজধানী কলম্বোর উপকণ্ঠের সীমানার মধ্যে টাওয়ার নির্মাণের প্রাথমিক সিদ্ধান্তের পর, শ্রীলঙ্কার সরকার শহরটির কেন্দ্রে টাওয়ারটি স্থাপনের করার পরিকল্পনা ঘোষণা করে। টাওয়ারের নতুন অবস্থানটি বিরালা লেকের তীর।
শ্রীলঙ্কার টেলিযোগাযোগ নিয়ন্ত্রক কমিশনের সভাপতি (টিআরসিএসএল), শ্রীলংকার পররাষ্ট্র মন্ত্রণালয়ের সচিব, সিইআইইসি এবং এএলআইটি-এর সভাপতিগণের সাক্ষাৎকারে টিআরসিএসএল-এর মহাপরিচালক আনুশ পালপিতা সঙ্গে চুক্তিতে স্বাক্ষর করেন ৩ জানুয়ারী ২০১২।
একটি ভিত্তি প্রস্তর স্থাপন অনুষ্ঠানের পর ২০ জানুয়ারী ২০১২ তারিখে নির্মাণ শুরু হয়। নির্মাণ স্থানটি বেইরা হ্রদের ওয়াটারফ্রন্টে এবং ডি. আর. উইজওয়ার্ডেন মভাথার পাশে অবস্থিত।
ডিসেম্বর ২০১৪ সালে, টাওয়ারের নির্মাণ ১২৫ মিটার (৪১০ ফুট) উচ্চতার সীমারেখা অতিক্রম করে এবং জুলাই ২০১৫ পর্যন্ত, টাওয়ার ২২৫ মিটারে (৮৩৭ ফুট) পৌঁছেছিল।
এই ভবনের নকশাটি পদ্ম ফুল দ্বারা অনুপ্রাণিত। কমল বা পদ্ম শ্রীলংকার সংস্কৃতির মধ্যে বিশুদ্ধতা প্রতীক এবং দেশের উন্নয়নের প্রতীক হিসাবে ধরা হয়। টাওয়ারের ভিত্তিটি কমল বা পদ্ম সিংহাসন দ্বারা অনুপ্রাণিত এবং দুটি বিপরীত ট্র্যাপজোডাল দ্বারা গঠিত হবে। টাওয়ারের রঙটি মসৃণ রূপান্তর দ্বারা গোলাপী এবং হালকা হলুদের মধ্যে বিকল্প করার পরিকল্পনা করা হয়- কাচের আবরণ দ্বারা প্রাপ্ত একটি প্রভাব।
টাওয়ার ৩৫০ মিটার (১,১৫০ ফুট) লম্বা হবে এবং ৩০,৬০০ মিটার (৩,২৯,০০০ বর্গফুট) মেঝে এলাকা থাকবে।
লোটাস টাওয়ারের প্রধান রাজস্ব উৎস হবে পর্যটন ও অ্যান্টেনা লিজিং। এটি একটি রেডিও এবং টেলিভিশন সম্প্রচারকারী এন্টিনা আইএসডিবি-টি এবং ৫০ টি টেলিভিশন পরিষেবা, ৩৫ টি এমএম রেডিও স্টেশন এবং ২০ টি টেলিযোগাযোগ পরিষেবা প্রদানকারীর জন্য প্রস্তাবিত ডিভিবি-টি২ সমর্থন কাঠামো হিসাবে কাজ করবে এবং পর্যটকেরা বিভিন্ন পর্যটক আকর্ষণগুলি উপভোগ করবে।
টাওয়ারটিতে চারটি প্রবেশদ্বার থাকবে, যার মধ্যে দুটি ভিআইপি (বিশিষ্ট অতিথি এবং রাষ্ট্রীয় নেতাদের) প্রবেশদ্বার হিসাবে ব্যবহার করা হবে। একটি টেলিযোগাযোগ জাদুঘর এবং সাধারণ ভোজনালয় (রেস্টুরেন্ট) নীচের তলায় অবস্থিত। টাওয়ারে পডিয়াম ৬ টি মেঝে বা তলা নিয়ে গঠিত। পডিয়ামের প্রথম তলা একটি যাদুঘর এবং দুটি প্রদর্শনী ঘর নিয়ে গঠিত। ৫০০ টি আসনবিশিষ্ট কয়েকটি সম্মেলন কেন্দ্রের (কনফারেন্স হলের) জন্য দ্বিতীয় তলাটি ব্যবহার করা হবে। রেস্টুরেন্ট, সুপারমার্কেট এবং খাবারের দোকান তৃতীয় তলায় অবস্থিত হবে। চতুর্থ তলায় ১০০০-আসন অডিটোরিয়াম বসানো হবে, যা একটি নৃত্যশালা হিসাবেও ব্যবহার করা হবে। পঞ্চম তলায় বিলাসবহুল হোটেল রুম, বড় নৃত্যশালা, এবং সপ্তম তলা একটি পর্যবেক্ষণ গ্যালারি হিসাবে ব্যবহার করা হবে। পরিকল্পনা করা হয়েছে একটি বড় আকারে জল উদ্যানের (ওয়াটার পার্ক) প্রাকৃতিক দৃশ্য নির্মাণ করার।
কলম্বো মোনোরেল যা কলম্বোতে প্রস্তাবিত মোনোরেল ব্যবস্থা ছিল এবং বিআরটি ব্যবস্থাটি লোটাস টাওয়ারের কাছাকাছি অবস্থিত একটি সাধারণ 'বহুমুখী কেন্দ্র'য়ে একত্রিত হয়, যার ফলে টাওয়ারটি শহরের একটি প্রধান পরিবহন কেন্দ্র পরিণত হয়। ২০১৬ সালে মোনোরেল প্রকল্প বাতিল করা হয়েছিল এবং এর পরিবর্তে কলম্বোতে একটি হালকা রেল নির্মাণ করা হবে।
মাস্তানি
মাস্তানি বাঁই ছিলেন মারাঠা পেশওয়া বাজিরাও ১ এর দ্বিতীয় স্ত্রী। তিনি তার অপরূপ সৌন্দর্য, শিল্পকলা, সাহিত্য এবং রণকৌশলের বিশেষ দক্ষতার জন্য বিশেষভাবে পরিচিত। বাজিরাও তাকে অনেক বেশি ভালবাসতেন কিন্তু বাজিরাওয়ের মা রাধাবাঁই এবং তার ভাই ছিমাজিয়াপ্পা তাকে সবসময় ঘৃণা এবং অত্যাচার করতেন।
মহসীন উদ্দীন আহমেদ
মহসীন উদ্দীন আহমেদ (জন্ম: অজানা - মৃত্যু: ২৪ সেপ্টেম্বর, ১৯৮১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর বিক্রম খেতাব প্রদান করে।
মহসীন উদ্দীন আহমেদের জন্ম মুন্সিগঞ্জের শ্রীনগর উপজেলার দামলা গ্রামে। তাঁর বাবার নাম মহিউদ্দীন আহমেদ এবং মায়ের নাম বেগম নুরুন্নাহার। তাঁর স্ত্রীর নাম হোসনে আরা। তাঁদের এক ছেলে ও দুই মেয়ে।
পাকিস্তানি সেনাবাহিনীতে চাকরি করতেন মহসীন উদ্দীন আহমেদ। ১৯৭১ সালে কর্মরত ছিলেন চট্টগ্রাম ইস্ট বেঙ্গল রেজিমেন্টাল সেন্টারে। মুক্তিযুদ্ধ শুরু হলে তিনি যুদ্ধে দেন। প্রতিরোধ যুদ্ধ শেষে ভারতে যান। সেখানে তাঁকে তৃতীয় ইস্ট বেঙ্গল রেজিমেন্টের অন্তর্ভুক্ত করা হয়। বেশ কয়েকটি যুদ্ধে তিনি অংশ নিয়ে যথেষ্ট রণকৌশল প্রদর্শন করেন।
১৯৭১ সালের ১৪ অক্টোবর ভোরে সিলেট জেলার অন্তর্গত টেংরাটিলার পাশে ছাতকে থাকা পাকিস্তানি সেনাবাহিনীর শক্ত একটি প্রতিরক্ষা অবস্থানে হামলা চালায় মুক্তিযোদ্ধারা। ছাতকের ঠিক উত্তরে সীমান্ত ঘেঁষে বাঁশতলায় ছিল মুক্তিবাহিনীর ৫ নম্বর সেক্টর হেডকোয়ার্টার। ওই সেক্টরের শেলা সাব-সেক্টরের হেডকোয়ার্টারও ছিল সেখানে। ১২ অক্টোবর মুক্তিবাহিনীর প্রধান এম এ জি ওসমানী বাঁশতলা ক্যাম্প পরিদর্শনে আসেন। তিনি যেদিন বাঁশতলায় যান, তার এক দিন আগে নিয়মিত মুক্তিবাহিনীর তৃতীয় ইস্ট বেঙ্গল রেজিমেন্ট ভারতের তেলঢালা ক্যাম্প থেকে দীর্ঘ পথ পাড়ি দিয়ে সেখানে আসে। কর্নেল ওসমানী তাদের ছাতকে আক্রমণের নির্দেশ দেন। তাঁর নির্দেশ পেয়ে প্রয়োজনীয় রেকি ও পরিকল্পনা ছাড়াই তাঁরা আক্রমণ করেন। মূল আক্রমণকারী দল হিসেবে থাকে আলফা ও ব্রাভো কোম্পানি। আক্রমণের সময় দোয়ারাবাজার হয়ে ওয়াপদার বেড়িবাঁধ ধরে যাতে পাকিস্তানি সেনাবাহিনীর কোনো রি-এনফোর্সমেন্ট না আসতে পারে, সে জন্য টেংরাটিলায় অবস্থান নিয়ে চার্লি কোম্পানিকে কাট অব পার্টি হিসেবে দায়িত্ব পালন করতে বলা হয়। এই কোম্পানির অধিনায়ক ছিলেন মহসীন উদ্দীন আহমেদ। ১৩ অক্টোবর রাতে বাঁশতলা ক্যাম্প থেকে রওনা হন মুক্তিযোদ্ধারা। শেলা সাব-সেক্টরের দেওয়া তথ্য অনুযায়ী সেদিন সকাল পর্যন্ত টেংরাটিলায় পাকিস্তানি সেনাবাহিনী ছিল না। মুক্তিযোদ্ধারা ভোরে টেংরাটিলায় যাওয়া মাত্র পাকিস্তানি সেনাবাহিনীর আক্রমণের মুখে পড়েন। তারা সব কয়টি নৌকার ওপর একযোগে গুলি করতে থাকে। এমন পরিস্থিতির জন্য মহসীন উদ্দীন আহমেদ ও তাঁর দলের মুক্তিযোদ্ধারা প্রস্তুত ছিলেন না। গভীর পানি আর হুড়োহুড়িতে বেশির ভাগ নৌকা ডুবে যায়। অনেক মুক্তিযোদ্ধা সাঁতার জানতেন না। পাল্টা যুদ্ধের বদলে প্রাণ বাঁচানোই তাঁদের জন্য মুখ্য হয়ে পড়ে। যাঁরা সাঁতার জানতেন, তাঁদের অনেকে অস্ত্র ফেলে সাঁতরে নিরাপদ স্থানে যেতে থাকেন। চরম প্রতিকূলতার মধ্যে মহসীন উদ্দীন আহমেদ কয়েকজন মুক্তিযোদ্ধাকে নিয়ে পানির ভেতর থেকেই পাকিস্তানিদের ওপর পাল্টা আক্রমণ করেন। তাঁর সাহসিকতায় অনেক মুক্তিযোদ্ধার প্রাণ বেঁচে যায়। সেদিন মুক্তিবাহিনীর ব্যাপক ক্ষয়ক্ষতি হয়। ২২ জন মুক্তিযোদ্ধা শহীদ ও ২৫-২৬ জন আহত হন।
প্যালেস রয়েল, মুম্বই
প্যালেস রয়েল হল মুম্বই-এর লোয়ার পালে এলেকার আকাশচুম্বী বাড়ি। এই বাড়ি বা আকাশচুম্বীটি যে জমিতে নির্মান করা হয়েছে তার মালিক হল শ্রী রাম মিল লিমিটেড।এটি ভারতের-এর মধ্যে প্রথম সুউচ্চ বা আকাশচুম্বী বাড়ি। এটি পরিবেশ বিষয়ে প্লাটিনাম রেটিং পেয়েছে।.
ক্ষমতায়ন (বজ্রযান)
ক্ষমতায়ন হল বজ্রযানে একটি পালনীয় আচার যা একজন ছাত্রকে নির্দিষ্ট একটি তান্ত্রিক দৈবী অনুশীলনে সূচনা ঘটায়। এই অনুষ্ঠানের তিব্বতি প্রতিশব্দ হল "ওয়াং" (সংস্কৃত: অভিষেক, তিব্বতি: ওয়াং), যাকে আক্ষরিকভাবে "ক্ষমতা" হিসাবে অনুবাদ করা হয়। এর সংস্কৃত পরিভাষাটি হল "অভিষেক", যাকে আক্ষরিকভাবে "সিঞ্চন" বা "স্নান" বা "লেপন" হিসাবে অনুবাদ করা হয়। তান্ত্রিক অনুশীলনকে ততক্ষণ কার্যকরী হিসাবে গণ্য করা হয় না, যতক্ষণ না পর্যন্ত একজন যোগ্যতাসম্পন্ন আচার্য অনুশীলনটির সদৃশ ক্ষমতা সরাসরি ছাত্রটির কাছে প্রেরণ করেন। এটিকে দেবতার "মণ্ডল"-এর প্রতি ছাত্রটিকে পরিচয় করানোর দিকে নির্দেশ করা যেতে পারে। একজন ছাত্রের একটি অনুশীলন শুরুর আগে তিনটি আবশ্যকীয় শর্ত হল:
ব্যক্তিবিশেষকে অনুশীলনটির নিমিত্ত ক্ষমতায়ন ছাড়া একটি দৈবী অনুশীলনে নিয়োজিত হতে অনুমতি দেওয়া হয় না। একটি ক্ষমতায়ন অনুষ্ঠানের বিশদ বিবরণ প্রায়শই দৈবী অনুশীলনটিতে যুক্ত নির্দিষ্ট আচার অনুসারে গোপন রাখা হয়।
ক্ষমতায়ন প্রাপ্তির পর, ছাত্রটি আচার্যের সঙ্গে একটি সময় সংযোগে প্রবেশ করে। অনুশীলনের 'অনুত্তরযোগতন্ত্র' পর্যায়ের স্তরে সময়সমূহ ঐতিহ্যগতভাবে পর্যবেক্ষণের চৌদ্দটি সূত্রকে অবিচ্ছেদ্যরূপে স্থিত করে। বজ্রাচার্য নির্দিষ্ট পরিচালনসমূহ, যেমন: ছাত্রটিকে একটি প্রদত্ত অনুশীলনের কতটুকু সম্পূর্ণ করতে হবে তাও অন্তর্ভুক্ত করতে পারেন।
ক্ষমতায়ন অনুষ্ঠিত করার আচারটিকে চার ভাগে ভাগ করা যায়:
ছাতনী ইউনিয়ন
ছাতনী ইউনিয়ন বাংলাদেশের রাজশাহী বিভাগের নাটোর জেলার নাটোর সদর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৯.৬৩.২৯।
নাটোর উপজেলা সদর হতে উত্তর-পশ্চিম দিকে অবস্থিত এ ইউনিয়নের মোট আয়তন ৮২৮৭ একর বা ৩৩.৫৪ বর্গকিলোমিটার। এর উত্তরে নলডাঙা উপজেলার বিপ্রবেলঘরিয়া ও পিপরুল ইউনিয়ন, পূর্বে দিঘাপাতিয়া ইউনিয়ন, দক্ষিণে নাটোর পৌরসভা ও তেবাড়ীয়া ইউনিয়ন এবং পশ্চিমে পুঠিয়া উপজেলা।
ছাতনী ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী ছাতনী ইউনিয়নের মোট জনসংখ্যা ছিল ৩৬,০২২ জন, যারা ৮,৯০৪ টি পরিবারে বসবাস করে, যার মধ্যে পুরুষ হল ১৮,০৯১ জন এবং নারী হল ১৭,৯৩১ জন।
ছাতনী ইউনিয়নের গড় স্বাক্ষরতা হার ৫১.৪%। তার মধ্যে নারী শিক্ষার হার ৪৯.০% এবং পুরুষ শিক্ষার হার ৫৩.৮%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
ছাতনী ইউনিয়নের অর্থনীতি মূলত কৃষি নির্ভর।ছাতনী ইউনিয়ন — বাংলাদেশ জাতীয় তথ্য বাতায়ন
এএসএস কেমিক্যাল ইন্ডাষ্ট্রিজ
এএসএম কেমিক্যাল ইন্ডাষ্ট্রিজ লিমিটেড হচ্ছে বাংলাদেশের একটি রাসায়নিক প্রস্তুতকারী কোম্পানি। এটি গাজীপুর জেলার শেরপুরে অবস্থিত। কারখানাটি অঞ্চল নিয়ে অবস্থিত। এটি একটি যৌথ মূলধনী কোম্পানি। এটি স্থানীয় বয়ন শিল্পের কারখানাগুলোকে রাসায়নিক পণ্য সরবরাহ করে থাকে।
এই কারখানাটি $৩০ মিলিয়ন মার্কিন ডলার সমমূল্যের অর্থ ব্যয় করে নিমার্ণ করা হয়েছে।
মাদুরা প্রণালী
মাদুরা প্রণালী হল দক্ষিণ-পূর্ব এশিয়ার একটি প্রণালী।এই প্রণালীটি ইন্দোনেশিয়ার জাভা দ্বীপ ও মাদুরা দ্বীপ-এর মাঝে অবস্থিত।এই প্রণালীটি দ্বীপ দুটিকে পৃথক করেছে। প্রণালীটি পূর্ব জাভা রাজ্যে অবস্থিত।. ওই প্রণালীর মাঝে অবস্থিত দ্বীপ গুলি হল- কাম্বিং, গিলিরাজা, গেনটেং, এবং কেটাপাং ।
সুরামাদু সেতু, হল ইন্দোনেশিয়ার দ্বীর্ঘতম সেতু।এই সেতু ভাজার সুরাবায়া শহর এবং মাদুরার বাংকালাং এলাকাকে যুক্ত করেছে।
আবু বকর (দ্ব্যর্থতা নিরসন)
আবু বকর শিরোনামটি নিচের শিরোনামগুলোকে নির্দেশ করতে পারে:
পেশওয়া
পেশওয়া () হল তৎকালীন মারাঠা সাম্রাজ্যের একটি প্রশাসনিক পপদক্রম যা বর্তমানকালের প্রধানমন্ত্রী পদমর্যাদার অনুরূপ। প্রকৃতপক্ষে, পেশওয়ারা ছত্রপতিদের (মারাঠা রাজা) অধস্তন হিসেবে কাজ করতেন।, কিন্তু পরবর্তীতে, কার্যত তারা মারাঠাদের নেতা হয়ে উঠেন এবং ছত্রপতিরা নামমাত্র শাসকে পরিণত হন।
নরেশ কুমার
নরেশ কুমার (জন্ম ২২ ডিসেম্বর ১৯২৮) একজন প্রাক্তন ভারতীয় টেনিস খেলোয়াড়। ব্রিটিশ ভারতের পাঞ্জাব প্রদেশের লাহোরে ওনার জন্ম হয়। ১৯৫২ সাল থেকে শুরু করে ৮ বছর উনি ভারতীয় ডেভিস কাপ দলের হয়ে খেলেন। তারপরে উনি অ-ক্রীড়ক অধিনায়কের দায়িত্ব নেন। ১৯৫৫ সালে উনি উইম্বলডনের চতুর্থ ধাপ অবধি পৌছেছিলেন। উনি শিল্পী ও লেখিকা সুনিতা কুমারের সাথে বিবাহসূত্রে আবদ্ধ।
শিবানী কাটারিয়া
শিবানী কাটারিয়া (জন্ম ২৭ সেপ্টেম্বর ১৯৯৭) একজন ভারতীয় সাঁতারু। ২০১৬ অলিম্পিকে মেয়েদের ২০০ মিটার ফ্রিস্টাইল বিভাগে উনি প্রতিদ্বন্দ্বিতা করেন। ভারতের জাতীয় বেশিরভাগ রেকর্ড ওনার দখলে। ২০০৪ অলিম্পিকের পর উনি ভারতের প্রথম মহিলা অলিম্পিক সাঁতারু।
গোলাম মুস্তফা খান
গোলাম মুস্তফা খান বাংলার নবাব আলীবর্দী খানের একজন সেনাপতি ছিলেন। মারাঠা হানাদারদের বিরুদ্ধে যুদ্ধে তিনি সক্রিয়ভাবে অংশ নেন। ১৭৪৫ সালের ফেব্রুয়ারিতে তিনি নবাবের বিরুদ্ধে বিদ্রোহ করেন, কিন্তু একই বছরের ৩০ জুন তিনি নবাবের সৈন্যদের হাতে ভোজপুরের যুদ্ধে পরাজিত নিহত হন।
গোলাম মুস্তফা খান জাতিতে আফগান ছিলেন। প্রথম জীবনে তিনি বিহারের অন্তর্গত টিকারির জমিদার রাজা সুন্দর সিংহের সৈন্যদলে নায়েক পদে কর্মরত ছিলেন। ১৭৩৩ সালে আলীবর্দী খান বিহারের প্রাদেশিক শাসনকর্তা নিযুক্ত হওয়ার পর বিহারের অবাধ্য জমিদারদের বিরুদ্ধে সামরিক অভিযান পরিচালনা করতে শুরু করেন। এসময় সুন্দর সিংহ আলীবর্দীর বশ্যতা স্বীকার করে আলীবর্দীর সঙ্গে বন্ধুত্ব স্থাপন করেন এবং তাঁর অধীনে কর্মরত নায়েক গোলাম মুস্তফাকে আলীবর্দীর সৈন্যদলে প্রেরণ করেন। মুস্তফা তাঁর কর্মদক্ষতার গুণে আলীবর্দীর সৈন্যদলে ক্রমশ পদোন্নতি লাভ করতে থাকেন।
মাদুরা দ্বীপ
মাদুরা হল ইন্দোনেশিয়ার জাভা দ্বীপ-এর উত্তর-পূর্ব প্রান্তে অবস্থিত একটি দ্বীপ। দ্বীপটির মোট আয়তন হল ( প্রশাসনীক ভাবে আয়তন ৫১৬৮ কিমি²। এই দ্বীপের পূর্বের এবং উত্তরের কয়েকটি দ্বীপ নিয়ে). মাদুরা পূর্ব জাভা রাজ্যের একটি প্রশাসনীক অঞ্চল। এই দ্বীপটি জাভা দ্বীপ থেকে পৃথক রয়েছে মাদুরা প্রণালী দ্বারা। এই দ্বীপের প্রশাসনীক অঞ্চলে জনঘনত্ব ৭০২ জন/কিমি² আর দ্বীপটির জনঘনত্ব হল (৩৬,৪০,০০০ জন , ২০১২ সালে) ৮১৭ জন/কিমি² ।
আসমা বিনতে উমাইস
আসমা বিনতে উমাইস () একজন সম্মানিত সাহাবিয়া ছিলেন। তিনি খলীফা আবু বকর (রাঃ) এর স্ত্রী ছিলেন।
আসমা বিনতে উমাইসের পিতা উমাইস ইবন মা'আদ এবং মা হিন্দ বিনতে আওফ। হিন্দ বিনতে আওফের সন্তানাদির মধ্যে দুই কন্যা ছিলেন নবী মুহাম্মদ (সা.) স্ত্রী। একজন হলেন জয়নব বিনতে খুযায়মা এবং অন্যজন মায়মুনা বিনতে আল-হারিস।
তাঁর বোন সালমা বিনতে উমাইস ছিলেন হামযা ইবন আবদুল মুত্তালিব এর স্ত্রী।
সম্মানিত সাহাবি এবং নবী মুহাম্মদ এর চাচাতো ভাই জাফর ইবনে আবি তালিব এর সাথে আসমা বিনতে উমাইসের প্রথম বিবাহ হয়। তাদের তিন ছেলেঃ আব্দুল্লাহ, মুহাম্মাদ এবং আওন।
জাফর ইবনে আবি তালিব এর শাহাদাতের পর খলীফা আবু বকরের সাথে তাঁর বিয়ে হয়। তাদের এক সন্তান মুহাম্মাদ বিন আবু বকর ছিলেন বিখ্যাত তাবেঈ আলেম।
বিশেষ শিক্ষা
ব্যতিক্রমধর্মী শিশুদের চাহিদা মেটানোর জন্য যে শিক্ষাব্যবস্থা প্রয়োজন তাকেই বিশেষ শিক্ষা বলে।
বাংলাদেশ "প্রতিবন্ধী ব্যক্তির অধিকার ও সুরক্ষা আইন-২০১৫" অনুযায়ী বিশেষ শিক্ষা অর্থ 'প্রতিবন্ধিতার ধরণ অনুযায়ী বিশেষ ব্যবস্থাপনায় পরিচালিত কোন আবাসিক বা অনাবাসিক প্রতিষ্ঠান কর্তৃক পরিচালিত শিক্ষা কার‍্যক্রম, যাহা মূলধারার শিক্ষার সহিত সাদৃশ্যপূর্ণ এবং যেখানে বিশেষ যত্ম ও পরিচর্যার পাশাপাশি প্রতিরক্ষামূলক ব্যবস্থা বিদ্যমান।'
বিশেষ শিক্ষা কি -বিশেষ শিক্ষা বলতে বোঝায় ,বিশেষ চাহিদা সম্পন্ন শিশুদের শিক্ষা ব্যাবস্থার সাথে যুক্ত করে তাদের বিশেষ শিক্ষা প্রদানের ব্যাবস্থা করা ।
এই শিক্ষার বেশ কয়েকটি বৈশিষ্ট বর্তমান;
1-এই শিক্ষা ব্যবস্থায় শিক্ষার্থীর চাহিদাকে আলাদা ভাবে মর্যাদা দেওয়া হয়।
2-শিক্ষার্থীর জন্য আলাদা আলাদা শিক্ষক বিশেষ নজরদারির মাধ্যমে শিক্ষা প্রদান করেন।
3-শিক্ষার্থীর শিক্ষা দানে বেশ কিছু উপাদান ব্যাবহার করা হয়,যা শিক্ষার্থীকে খুব সহজে শিখতে সহায়তা করে।
4-শিক্ষকগন শিক্ষার্থীর পরিবারের সঙ্গে আলোচনার মাধ্যমে এবং শিক্ষার্থীর বুদ্ধির স্তর বুঝে ক্রমশই শিক্ষা দেন।
5-এই সকল শিশুদের জন্য প্রয়জনীয় কাঠামো যুক্ত শ্রেণীকক্ষে শিক্ষা দানের ব্যাবস্থা থাকে।
6-শিক্ষার্থীদের শিক্ষার জন্য বিশেষ ধরনের পদ্ধতি ব্যবহৃত হয়।যথা-ব্রেইল পদ্ধতি
7-বিশেষ শিক্ষায় শিক্ষার্থীর শেখার প্রবণতার উপর বিশেষ জোর দেওয়া হয়।
বদলাপুর (চলচ্চিত্র)
বদলাপুর শ্রীরাম রাঘবন পরিচালিত ২০১৫ সালের ভারতীয় প্রতিশোধধর্মী নাট্য চলচ্চিত্র। চলচ্চিত্রটিতে প্রধান চরিত্রে অভিনয় করেছেন বরুণ ধবন, নওয়াজুদ্দীন সিদ্দিকী, হুমা কোরেশী, ইয়ামি গৌতম ও দিব্যা দত্ত।
চলচ্চিত্রটি ২০ ফেব্রুয়ারি, ২০১৫ মুক্তি পায়। ₹২৫ কোটি বাজেটের ছবিটি বিশ্বব্যাপী ₹৭৭ কোটি আয় করে। ছবিটি ৬১তম ফিল্মফেয়ার পুরস্কারে শ্রেষ্ঠ চলচ্চিত্রসহ পাঁচটি বিভাগে মনোনয়ন লাভ করে।বদলাপুর চলচ্চিত্রের গানের সুর ও সঙ্গীত পরিচালনা করেছেন শচীন-জিগার। গানের কথা লিখেছেন দীনেশ বিজন ও প্রিয়া সারাইয়া। প্রথম গান "জি কারদা" একক গান হিসেবে ২০১৪ সালের ৯ ডিসেম্বর প্রকাশিত হয়। পরে ২০১৫ সালে ১৫ ফেব্রুয়ারি "জীনা জীনা" গানটি প্রকাশিত হয়। গানটি ফেব্রুয়ারি মাসের শেষ সপ্তাহে টপচার্টে প্রথম স্থানে ছিল।
উমর (দ্ব্যর্থতা নিরসন)
উমর শিরোনাম দ্বারা নিচের নামগুলোকে নির্দেশ করা হতে পারে:
তোবা বিপর্যয় তত্ত্ব
তোবা মহা-অগ্ন্যুৎপাত হচ্ছে একটি মহা-আগ্নেয়গিরি অগ্ন্যুৎপাত (Super volcanic eruption) যা প্রায় ৭৫,০০০ বছর পূর্বে বর্তমান ইন্দোনেশিয়ার সুমাত্রা দ্বীপে অবস্থিত তোবা হ্রদে ঘটেছিল। এটা ইতিহাসের বৃহত্তম অগ্ন্যুৎপাতগুলোর মধ্যে একটি। তোবা বিপর্যয় তত্ত্ব অনুযায়ী এই অগ্ন্যুৎপাতের ফলে বৈশ্বিক অগ্ন্যুৎপাতজাত শৈত্যের শুরু হয়। মহা-অগ্ন্যুৎপাতের ফলে বৈশ্বিক তাপমাত্রা কমে গেলে সেই অবস্থাকে অগ্ন্যুৎপাতজাত শীতকাল (Volcanic winter) বলা হয়। এই তত্ত্বটি অনুযায়ী এই অগ্ন্যুৎপাতজাত শীতকালের ফলে ৬ থেকে ১০ বছর ধরে বৈশ্বিক আগ্নেয়জাত শীতকাল (Global volcanic winter বিরাজ করে এবং এর ফলে সম্ভবত ১০০০ বছর যাবৎ একটি হিম পর্ব (Cooling episode) চলে।
১৯৯৩ সালে, বিজ্ঞান সাংবাদিক এন গিবনস এই অগ্ন্যুৎপাত এবং মানব বিবর্তনের জনসংখ্যা সংকোচন (Population bottleneck)-এর মধ্যে একটি সম্পর্ক প্রস্তাব করেন। নিউ ইয়র্ক বিশ্ববিদ্যালয়ের মাইকেল র‍্যামপিনো এবং ইউনিভার্সিটি অব হাওয়াই-এর স্টিভেন সেলফ এই প্রস্তাবকে সমর্থন করেন। কোনও প্রাকৃতিক দুর্যোগের কারণে কোন প্রজাতির সংখ্যা কমে গিয়ে প্রায় বিলুপ্তির পর্যায়ে চলে আসলে তাকে বিবর্তনের ভাষায় জনসংখ্যা সংকোচন বলা হয়। ১৯৯৮ সালে ইউনভারসিটি অব ইলিনয়েসের স্ট্যানলি এইচ. এনব্রোস এই সংকোচন তত্ত্বকে আরও উন্নত করেন।
এই সম্পর্ক এবং বৈশ্বিক শীতকাল তত্ত্ব উভয়ই বিতর্কিত।
এই তোবা ঘটনাটি হল গবেষণায় থাকা আমাদের সবচাইতে নিকটবর্তী মহা-অগ্নুৎপাত।
মানব জনসংখ্যার যে স্থানান্তর হয়েছিল তা ভৌগলিকগত নিখুঁতভাবে জানা যায় নি। যারা বেঁচে গিয়েছিল তারা হয়তো আফ্রিকায় বাস করছিল এবং পরবর্তীতে পৃথিবীর অন্য অংশে তারা স্থানান্তরিত হয়েছিল। মাইটোকন্ড্রিয়াল ডিএনএর বিশ্লেষণে দেখা গিয়েছে; ৬০,০০০ থেকে ৭০,০০০ বছর পূর্বে আফ্রিকা থেকে বিরাট সংখ্যক স্থানান্তর ঘটেছিল। যা ডেটিং এর মাধ্যমে জানা ৭৫,০০০ বছর আগে সংঘটিত তোবা অগ্ন্যুৎপাৎ এর সাথে সংগতিপুর্ণ।
যাইহোক; ২০০৭ সালে প্রত্নতাত্বিক একটি গবেষণা প্রস্তাবনা করেছে যে, হোমিনিড জনসংখ্যার আধুনিক "হোমো সেপিয়েন্স"রা সম্ভবত উত্তর ভারতের জোয়ালাপুরামে টিকে ছিল। অধিকন্তু এটি আরো প্রস্তাবনা করেছে যে হোমিনিড জনসংখ্যার কাছাকাছি আত্মীয় ফ্লোরসের "হোমো ফ্লোরেসিনসিসরা" টিকে ছিল কারণ তারা তোবার বাতাসের স্বাভাবিক গতির বিপরীতমুখী কোনো স্থানে বাস করত।
মোতাসিম বিল্লাহ খুররম
শহীদ মোতাসিম বিল্লাহ খুররম যিনি খুররম নামে পরিচিত (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর বিক্রম খেতাব প্রদান করে।
মোতাসিম বিল্লাহ খুররমের জন্ম শেরপুর জেলার শ্রীবরদী উপজেলার কাকিলাকুড়া ইউনিয়নের মলামারী গ্রামে। চার ভাই ও তিন বোনের মধ্যে তিনি ছিলেন তৃতীয়। তাঁর বাবার নাম শাহ মোশাররফ হোসেন এবং মায়ের নাম ফজিলাতুন নেছা। তিনি অবিবাহিত ছিলেন।
১৯৭১ সালে বিএসসি দ্বিতীয় বর্ষের শিক্ষার্থী ছিলেন মোতাসিম বিল্লাহ খুররম। মুক্তিযুদ্ধ শুরু হল তিনি যুদ্ধে যোগ দেন। ভারতে প্রশিক্ষণ নেওয়ার পর ১১ নম্বর সেক্টরের অধীনে যুদ্ধ করেন। বেশ কয়েকটি যুদ্ধে অসীম সাহস প্রদর্শন করেন। খুররম ছিলেন তাঁর দলের উপদলনেতা।
১৯৭১ সালের ১০ ডিসেম্বর জামালপুরে পাকিস্তানি সেনাবাহিনীর মূল ঘাঁটি ছিল পিটিআই ভবনে। পাকিস্তানিদের কামালপুর ঘাঁটির পতনের পর ১১ নম্বর সেক্টরের মুক্তিযোদ্ধারা জামালপুরে আসতে থাকেন। তাঁদের সঙ্গে ছিল মিত্রবাহিনী। তাঁরা দুটি কলামে বিভক্ত হয়ে অগ্রসর হতে থাকেন। সীমান্তবর্তী সব ঘাঁটি থেকে সরে আসা পাকিস্তানি সেনারা জামালপুরে সমবেত হওয়ায় সেখানকার পাকিস্তানি প্রতিরক্ষা বেশ জোরালো হয়। পুরোনো ব্রহ্মপুত্র নদের প্রবাহ সামনে রেখে পাকিস্তানিরা প্রতিরক্ষা গড়ে তোলে। ৬-৭ ডিসেম্বর থেকে মুক্তিযোদ্ধারা জামালপুর শহর ঘেরাও করতে থাকেন। তাঁরা বেষ্টনী গড়ে তোলেন হাটচন্দ্রা, বগাবাইদ, যোগীরগুফা, তিরুটিয়া, পলাশগড়, কালাবো মোল্লাপাড়া দিয়ে বেলটিয়া, শাহপুর, লাঙ্গলজোড়া, মাহিমপুর ও হরিপুর পর্যন্ত। ৮ ডিসেম্বরের মধ্যেই এই বেষ্টনী রচনা সমাপ্ত হয়। পাকিস্তানি সেনারা প্রথমে এটি বুঝতে পারেনি। পরে বুঝতে পেরে ব্রহ্মপুত্র নদের দক্ষিণ পাড়ে এসে তারা গোলাগুলি করতে থাকে। এর মধ্যে মিত্রবাহিনী কয়েকবার পাকিস্তানি সেনাবাহিনীকে আত্মসমর্পণ করার জন্য অনুরোধ জানায়। কিন্তু পাকিস্তানিদের অধিনায়ক সুলতান মাহমুদ তা প্রত্যাখ্যান করে যুদ্ধ চালিয়ে যাওয়ার ঘোষণা দেন। তারপর পাকিস্তানি সেনারা বেলটিয়ার গ্রামের কাছে সমবেত হয় এবং যুদ্ধ শুরু করে। কিন্তু তারা মুক্তিযোদ্ধাদের হাতে চরমভাবে মার খায়। তাদের মনোবলও ভেঙে পড়ে। এরপর থেকে তারা পালানোর চেষ্টা করতে থাকে। পাকিস্তানি সেনারা বেলটিয়া গ্রামের মুক্তিযোদ্ধাদের অবস্থানের ওপর ব্যাপক গোলাবর্ষণ করে সেদিক দিয়ে পালিয়ে যাওয়ার চেষ্টা করে। এ সময় নির্ভীক খুররম বাংকার থেকে বেরিয়ে অগ্রসরমাণ পাকিস্তানি সেনাদের আক্রমণ করতে যান। তখন পাকিস্তানি সেনাদের ছোড়া একঝাঁক গুলি এসে লাগে তাঁর শরীরে। সঙ্গে সঙ্গে শহীদ হন তিনি। পরে তাঁর মরদেহ উদ্ধার করে সহযোদ্ধারা পাঠিয়ে দেন গ্রামের বাড়িতে। সেখানে তাঁকে সমাহিত করা হয়।
দিঘাপাতিয়া ইউনিয়ন
দিঘাপাতিয়া ইউনিয়ন বাংলাদেশের রাজশাহী বিভাগের নাটোর জেলার নাটোর সদর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৯.৬৩.৩৬।
নাটোর সদর উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৮২২৫ একর বা ৩৩.২৯ বর্গকিলোমিটার। এর উত্তরে নলডাঙা উপজেলার পিপরুল ইউনিয়ন, পূর্বে সিংড়া উপজেলা, দক্ষিণে হালসা ও বড় হরিশপুর ইউনিয়ন, পশ্চিমে নাটোর পৌরসভা ও ছাতনী ইউনিয়ন অবস্থিত।
দিঘাপাতিয়া ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী দিঘাপাতিয়া ইউনিয়নের মোট জনসংখ্যা ছিল ৩৫৪৭৯ জন, যারা ৮৭১৩ টি পরিবারে বসবাস করে, যার মধ্যে পুরুষ হল ১৭৮৯০ জন এবং নারী হল ১৭৫৮৯ জন।
দিঘাপাতিয়া ইউনিয়নের গড় স্বাক্ষরতা হার ৪৭.৯%। তার মধ্যে নারী শিক্ষার হার ৪৫.০% এবং পুরুষ শিক্ষার হার ৫০.৭%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
দিঘাপাতিয়া ইউনিয়নের অর্থনীতি মূলত কৃষি নির্ভর।দিঘাপাতিয়া ইউনিয়ন — বাংলাদেশ জাতীয় তথ্য বাতায়ন
গাব্রিয়েলা অ্যান্ডারসেন-শিস
গাব্রিয়েলা অ্যান্ডারসেন-শিস () (জন্ম ২০ মে ১৯৪৫, জুরিখ) একজন প্রাক্তন সুইস দূরপাল্লার দৌড়বিদ যিনি ১৯৮৪ সালে মহিলাদের প্রথম অলিম্পিক ম্যারাথনে অংশগ্রহণ করেছিলেন। যদিও তিনি ওই সময়ে আইডাহোতে একজন স্কি প্রশিক্ষক হিসেবে কাজ করছিলেন, তবু অলিম্পিকে উনি সুইজারল্যান্ডের পক্ষে অংশগ্রহণ করেন।
১৯৮৪ অলিম্পিকে মেয়েদের ম্যারাথন শুরু হবার ১৪ মিনিটের মাথায় যোন বেনয়েট অন্যদের পিছনে ফেলে এগিয়ে যেতে থাকেন। উনি ২ ঘন্টা ২৪ মিনিট ৫২ সেকেন্ড সময় নিয়ে প্রথম স্থান অধিকার করেন। এর কুড়ি মিনিট পরে ৩৯ বছর বয়সী অ্যান্ডারসেন-শিস স্টেডিয়ামে প্রবেশ করেন।
সেইদিনের তাপমাত্রা (৩০ ডিঃ সেঃ) পূর্ণ দৈর্ঘ ম্যারাথনের জন্য সহায়ক ছিল না। ওই সময়ে নিয়ম ছিল প্রতিযোগীরা পুরো দৌড়ে খালি ৫ টি জায়গাতেই জল পাবেন। এছারা আর কোথাও জল খাবার অনুমতি ছিল না। গাব্রিয়েলা অ্যান্ডারসেন-শিস পঞ্চম জলের জায়গাটি খেয়াল না করার দরুন নিরুদিত হয়ে পড়েন। উনি যখন স্টেডিয়ামে প্রবেশ করেন ওনার অবস্থা দেখে উপস্থিত সবাই অবাক হয়ে যান। ওনার শরীর বেঁকে গেছিল, বাঁ হাত নিস্তেজ হয়ে পড়েছিল, ডান পা প্রায় চলছিল না। চিকিত্সা কর্মীরা ওনার কাছে দৌড়ে এলে উনি হাত নেড়ে অদের চলে যেতে বলেন, কারন উনি যানতেন ওরা ওনাকে ধরামাত্র উনি দৌড় থেকে বাতিল হয়ে যাবেন। ওনার অবস্থা খুবই খারাপ হলেও উপস্থিত চিকিৎসকেরা লক্ষ করেন উনি তখনও ঘামছেন, যার মানে ওনার শরীরে নিষ্পত্তিযোগ্য তরল বেঁচে আছে। এই কারণে ওনাকে দৌড় শেষ করতে দেওয়া হয়। সারা স্টেডিয়াম ওনাকে সরব সমর্থন করতে থাকেন ও শেষ ৪০০ মিটার উনি ৫ মিনিট ৪০ সেকেন্ডে অতিক্রম করেন। ৪৪ জনের মধ্যে ২ ঘন্টা ৪৮ মিনিট ৪২ সেকেন্ড সময় করে উনি ৩৭ তম স্থান পান। চিকিৎসকেরা অবিলম্বে ওনার শুশ্রূষা শুরু করেন ও ২ ঘন্টা পর ওনাকে ছেড়ে দেওয়া হয়।
ইউটিউবে ভিডিও দেখুন।
ভেস পেজ
ভেস পেজ একজন প্রাক্তন ভারতীয় মধ্যমাঠের হকি খেলোয়াড়। উনি ১৯৭২ মিউনিখ অলিম্পিকে ব্রোঞ্জজয়ী ভারতীয় হকি দলের সদস্য ছিলেন। ভারতীয় টেনিস খেলোয়াড় লিয়েন্ডার পেজ ওনার ছেলে। উনি ক্রীড়া ঔষধের ডাক্তার।
লখনউয়ের লা মারটিনিয়ের কলেজে উনি পড়াশুনো করেছেন। উনি মাইকেল মধুসূদন দত্তের নাতনী জেনিফার দত্তকে বিয়ে করেন।
ক্ষ
ক্ষ বাংলা ব্যঞ্জনবর্ণের অন্তর্ভুক্ত একটি বর্ণ যদিও এটি কোন স্বতন্ত্র বর্ণ নয়। এটি একটি যুক্ত বর্ণঃ ক + ষ = ক্ষ ।
ক + ষ + ম = ক্ষ্ম 
ক + ষ + য = ক্ষ্য
বাংলাদেশ শিপিং কর্পোরেশন
বাংলাদেশ শিপিং কর্পোরেশন হচ্ছে বাংলাদেশের রাষ্ট্র-মালিকানাধীন একটি স্বশাসিত কর্পোরেশন। এটি কিছু জাহাজ ও তেলবাহী টেঙ্কার, এবং আরো সমুদ্রগামী জাহাজকেও সনদ প্রদান করে। বাংলাদেশ এবং বর্হিবিশ্বের মাঝে খাদ্যশস্য, জ্বালানি, ভোজ্য তেল, পোশাক, প্রক্রিয়াজাতকরণ খাদ্য, চা, চামড়া, রাসায়নিক দ্রব্যসহ কনটেইনারজাত যে কোন মালামাল আমদানি ও রপ্তানি করে থাকে।
এই শিপিং কর্পোরেশনটি বাংলাদেশের স্বাধীনতা যুদ্ধের পরে রাষ্ট্রপতির ১০ নম্বর আদেশবলে ৫ই ফেব্রুয়ারি, ১৯৭২-এ এটি প্রতিষ্ঠা করা হয়। শিপিং কর্পোরেশনের প্রতিষ্ঠার পরপরই বাংলার দূত এবং বাংলার সম্পদ নামের দুটো সমুদ্রগামী জাহাজ বিএসসিতে সংযোজিত হয়। তারপর থেকে বিএসসি এ যাবত সর্বমোট ৩৮টি জাহাজ সংগ্রহ করে। তবে জাহাজের স্বাভাবিক বয়সজনিত কারণে এবং বাণিজ্যিকভাবে অলাভজনক বিবেচিত হওয়ায় বিভিন্ন পর্যায়ে ২৫টি জাহাজ বিক্রি বা স্ক্র্যাপ করা হয়। বর্তমানে ১৩টি জাহাজের মিশ্র বহর নিয়ে বিএসসি সমুদ্রপথে বিশ্বব্যাপী বাংলাদেশের পতাকা বহন করছে।
বিএসসির প্রধান কার্যালয় চট্টগ্রামে অবস্থিত। এছাড়া ঢাকা ও খুলনায় দুটি সাব অফিস রয়েছে। বিএসসির সব অফিসেই বাণিজ্য এবং জাহাজ চার্টার বা ভাড়া সংক্রান্ত দুটি বিভাগ রয়েছে। বহির্বিশ্বে মালামাল আনা-নেয়ার সুবিধার্থে সিঙ্গাপুর ও লন্ডনে দুটি আঞ্চলিক অফিস খোলা হয়েছে। জাহাজ মেরামত সংক্রান্ত কর্মকান্ড জাহাজ রক্ষণাবেক্ষণ ও মেরামত বিভাগ তথা প্রযুক্তি শাখা দেখাশোনা করে এবং জাহাজ ভাড়া, গণযোগাযোগ ও কর্মচারী নিয়োগ সংক্রান্ত ব্যাপার বাণিজ্য ও চার্টার বিভাগ তত্ত্বাবধান করে। সাত সদস্যের একটি পরিচালনা পরিষদের মাধ্যমে বিএসসি পরিচালিত হয়। নৌপরিবহণ মন্ত্রী পদাধিকার বলে সংস্থাটির চেয়ারম্যান। বিএসসি একটি সরকারি দেশীয় প্রতিষ্ঠান হলেও এর কার্যক্রম বিশ্বব্যাপী বিস্তৃত হওয়ায় একে জাতীয় মেরিটাইম আইন মেনে চলার পাশাপাশি অধীনস্থ জাহাজসমূহকে সকল আন্তর্জাতিক এবং কোন কোন ক্ষেত্রে তৃতীয় দেশের মেরিটাইম আইন অত্যাবশ্যকীয়ভাবে বাস্তবায়ন করতে হয়। মেরিটাইম আইনসমূহের মূল উদ্দেশ্য হলো জীবন ও সম্পদের অধিকতর নিরাপত্তা বিধান এবং সমুদ্রে পরিবেশ দূষণ প্রতিরোধ করা। যা কিনা আইএমও-এর পৃষ্ঠপোষকতায় পরিচালিত হয়ে থাকে। বিএসসি’র জাহাজ সমূহে ইন্টারন্যাশনাল সেফটি ম্যানেজমেন্ট (কোড এবং ইন্টারন্যাশনাল শিপ অ্যান্ড পোর্ট ফ্যাসিলিটি সিকিউরিটি (কোড চালু রয়েছে। এ ব্যাপারে আন্তর্জাতিক ক্লাসিফিকেশন সোসাইটি অর্থাৎ জার্মানিশেয়ার লয়েডের সনদায়ন সংগ্রহ করা হয়েছে। ২০১১ সাল নাগাদ প্রতিটি জাহাজে একটি লং রেঞ্জ আইডেন্টিফিকেশন অ্যান্ড ট্রাকিং সিস্টেম (ব্যবস্থা প্রতিস্থাপন করা হচ্ছে। এভাবে নতুন নতুন আন্তর্জাতিক আইন ও ব্যবস্থা বাস্তবায়ন করতে বিএসসিকে প্রতিবছর প্রচুর অর্থ লগ্নি করতে হয়।
সমাজতন্ত্রের ইতিহাস
সমাজতন্ত্রের ইতিহাসের উৎপত্তি ১৯১৭ সালের রুশ বিপ্লব এবং তার থেকে উদ্ভূত পরিবর্তনের ভেতরে নিহিত, যদিও এটি আগের আন্দোলন এবং ধারনা থেকেও বিভিন্ন ধারনা গ্রহণ করেছে। কার্ল মার্কস ও ফ্রেডরিক এঙ্গেলসের লেখা কমিউনিস্ট ইস্তেহার বইটিতে বৈজ্ঞানিক সমাজতন্ত্র কথাটি ব্যবহার করা হয়। বইটি ১৮৪৮ সালের সামান্য আগে লেখা হয় এবং বইটি পুরো ইউরোপকে নাড়িয়ে দিয়েছিল। ইউরোপে ১৯ শতকের শেষ তৃতীয়াংশে মার্কসবাদকে গ্রহণ করে সমাজ গণতান্ত্রিক দলগুলো উপরে আসতে শুরু করে। অস্ট্রেলিয়ান লেবার পার্টি বিশ্বের প্রথম নির্বাচিত সমাজতান্ত্রিক পার্টি যখন পার্টি ১৮৯৯ সালে কুইন্সল্যান্ড রাজ্য নির্বাচনে জয়ী হয়েছিল।
এছাড়া উনিশ শতকের কল্পলৌকিক সমাজতন্ত্রিদের দ্বারা কল্পিত নানা ব্যবস্থাগুলো পরবর্তীকালে পরিণত হয়েছিলো বৈজ্ঞানিক সাম্যবাদের নানা তাত্ত্বিক উৎসে।
আতাউর রহমান খান (শিক্ষাবিদ)
আতাউর রহমান খান (১ মার্চ ১৯৪৩-৩০ জুলাই ২০০৮) একজন বাংলাদেশী আলেমে দ্বীন, সাবেক সংসদ সদস্য ছিলেন। জ্ঞানচর্চা, মাদরাসা ও মসজিদ পরিচালনার সাথে সাথে রাজনীতি তথা সমাজ সংস্কারেও ছিলেন সোচ্চার। ১৯৯১ সালে কিশোরগঞ্জ সদর আসন থেকে তিনি বিপুল ভোটে সংসদ সদস্য নির্বাচিত হন। কিশোরগঞ্জের আল জামেয়াতুল ইমদাদিয়ার প্রায় শুরু থেকে তিনি এর সঙ্গে জড়িত ছিলেন। বাংলাদেশ কওমী মাদরাসা শিক্ষা বোর্ডের মহাসচিব, জাতীয় শরীয়াহ কাউন্সিলের সদস্য।
আতাউর রহমান খান ১৯৪৩ সালের ১ মার্চ কিশোরগঞ্জের ইটনা থানাধীন হাতকাবিলা গ্রামে এক মুসলিম পরিবারে জন্মগ্রহণ করেন। তার পিতা আহমদ আলী খান ছিলেন আতহার আলীর প্রধান খলিফা এবং জামিয়া ইমদাদিয়া কিশোরগঞ্জের আজীবন প্রিন্সিপাল। পারিবারিকভাবেই আতাউর রহমান খান ধর্মীয় চেতনার ধারক ছিলেন। শুরু থেকেই তিনি কিশোরগঞ্জের জামিয়া ইমদাদিয়ায় লেখাপড়া করেন এবং এখান থেকেই তিনি দাওরায়ে হাদীস (মাষ্টার্স) সমাপ্ত করেন। মেধার অধিকারী হওয়ায় খান তার ছাত্রজীবনের প্রতিটি ধাপ অত্যন্ত সফলতার সঙ্গে উত্তীর্ণ হন।
জামিয়া ইমদাদিয়ায় শিক্ষকতার মধ্য দিয়ে তিনি তার কর্মজীবনের সূচনা করেন। বাংলাদেশ কওমী মাদরাসা শিক্ষা বোর্ডের মহাসচিব, ধর্ম মন্ত্রণালয় সম্পর্কিত স্থায়ী কমিটির সদস্য, ইসলামিক ফাউন্ডেশনের বোর্ড অব গভর্নসের সদস্য, জাতীয় শরীয়াহ কাউন্সিলের সদস্য, জামিয়া ইমদাদিয়া কিশোরগঞ্জের ভাইস প্রিসিপাল, জামিয়া ফারুকিয়া কিশোরগঞ্জের প্রতিষ্ঠাতা প্রিন্সিপাল, ঢাকার ফরিদাবাদ ও মিরপুর ৬নং মাদরাসার প্রিন্সিপাল।
প্রাথমিক জীবনে তিনি নেজামে ইসলাম পার্টির রাজনীতির সঙ্গে জড়িয়ে পড়েন। আতহার আলীর ইন্তেকালের পর বিভিন্ন কারণে নেজামে ইসলাম পার্টি নিষ্ক্রিয় হয়ে পড়লে তিনি রাজনীতি থেকে অনেকটা দূরে সরে যান। ১৯৯১ সালের জাতীয় সংসদ নির্বাচনে বিএনপির টিকিটে বিপুল ভোটে জয়লাভ করে পুনরায় রাজনীতিতে সক্রিয় হয়ে ওঠেন।
২০০৮ সালের ৩০ জুলাই রাত ২.৩০টায় হৃদরোগে আক্রান্ত হয়ে কিশোরগঞ্জ থেকে ঢাকা আসার পথে মারা যান।
আন্তর্জাতিক ক্যানোয় ফেডারেশন
আন্তর্জাতিক ক্যানোয় ফেডারেশন (সংক্ষেপে আইসিএফ) হল বিশ্বব্যাপী ছড়িয়ে থাকা সকল জাতীয় ক্যানোয় সংগঠন সমূহের একটি ছাতা সংগঠন। এটি বিশ্বব্যপী ক্যানোয় ক্রীড়া নিয়ন্ত্রণে কাজ করে। এর সদরদপ্তর সুইজারল্যান্ডের লোজানে। বর্তমানে ১৫৭টি জাতীয় সংস্থা আইসিএফ এর সদস্য, সর্বশেষ রোমে অনুষ্ঠিত ২০০৮ আইসিএফ কাউন্সিলে ৭টি সংস্থা যোগ হয়।আইসিএফ এর অনুমোদিত পাঁচটি মহাদেশীয় সংস্থা রয়েছে। এই সংস্থাগুলোর দায়িত্ব হল মহাদেশ পর্যায়ে চ্যাম্পিয়নশিপ আয়োজন, পরিচালনা, সদস্য সংস্থা সমূহকে সহোযোগীতা প্রদান এবং আইসিএফ নির্বাহী সভায় অংশগ্রহণ ও মতামত দান।
ইসবগুল
ইসবগুল (বৈজ্ঞানিক নাম: "Plantago ovata") (ইংরেজি: blond plantain, desert Indianwheat, blond psyllium, ispaghu) হচ্ছে Plantaginaceae পরিবারের "Plantago" গণের একটি গুল্ম।
ইসবগুল ‘গুল’ জাতীয় গাছ। এর ফুল ছোট, পাপড়ি সূক্ষ হয়। বীজের খোসা আছে। বীজের খোসা আছে। ইসবগুল গাছের উচ্চতা দেড়-দুই ফুটের পর্যন্ত লম্বা হয়। ফল দুইকোষ বিশিষ্ট, ৭-৮ মিলিমিটার লম্বা হয় এবং ফলের ভিতরে ৩ মিলিমিটার লম্বা বীজ থাকে। বীজ দেখতে নৌকার মতো এবং এর খোসায় পিচ্ছিল হয়। এটা এক ধরনের রবিশস্য। হেমন্তকালে বীজ বপন করা হয়। চৈত্র মাসে ফসল তোলা হয়।
এর আদি বাসভূমি ভূমধ্যসাগরীয় অঞ্চলের দেশগুলোতে। এছাড়া স্পেন, উত্তর আফ্রিকা, পাকিস্তানের সিন্ধু এলাকা, পশ্চিম এশিয়া, চীন, রাশিয়া ও ভারত।
ইসবগুল মানুষের শরীরের জন্য খুবই উপকারি। ইসবগুলের ভুষি বিভিন্ন রোগ প্রতিরোধ করতে সাহায্য করে।
আস্কর কালীবাড়ী মাধ্যমিক বিদ্যালয় ও কলেজ
আস্কর কালীবাড়ী মাধ্যমিক বিদ্যালয় ও কলেজ (ইংরেজি: Askar Kalibari Secondary School & College) বাংলাদেশের বরিশাল জেলার অন্তর্গত আগৈলঝাড়া উপজেলার একটি প্রাচীন ও ঐতিহ্যবাহী শিক্ষা প্রতিষ্ঠান। মূলত ঐতিহ্যবাহী আস্কর কালীবাড়ী মাধ্যমিক বিদ্যালয়ের প্রতিষ্ঠাতা স্বর্গীয় মহাত্মা রাই চরণ বৈরাগী এবং এলাকার কতিপয় শিক্ষানুরাগী। ১৯৪৩ সালের ১লা জানুয়ারি স্কুলটি প্রতিষ্ঠিত হয়। ২০১৩ সালে মাননীয় থেকে প্রধানমন্ত্রী শেখ হাসিনার নির্দেশে স্কুলটি কলেজ শিক্ষা প্রদান করছে।
বিপ্লবী সমাজতন্ত্র
বিপ্লবী সমাজতন্ত্র () বা সমাজতান্ত্রিক বিপ্লব () শব্দটি দ্বারা সেসব সমাজতান্ত্রিক প্রবণতাসমূহকে বোঝানো হয় যেগুলো গ্রহণ করে এই তত্ত্ব যেটি অনুসারে সমাজের কাঠামোগত পরিবর্তন প্রভাবিত করার জন্য সামাজিক বিপ্লবের প্রয়োজনীয়তাকে সম্মতি প্রদান করে। আরো নির্দিষ্টভাবে, এটি এমন একটি মতামত যেটি বলে পুঁজিবাদ থেকে সমাজতন্ত্রে রূপান্তরের জন্য বিপ্লব প্রয়োজনীয় পূর্বশর্ত।
সমাজতান্ত্রিক বিপ্লবের লক্ষ্য হচ্ছে উৎপাদন শক্তিকে মুক্ত করা। কৃষি ও হস্ত-শিল্পের ব্যক্তিগত মালিকানা-ব্যবস্থাকে সমাজতান্ত্রিক যৌথ মালিকানা ব্যবস্থায় এবং প্রাইভেট শিল্প বাণিজ্যের পুঁজিবাদী মালিকানা-ব্যবস্থাকে সমাজতান্ত্রিক মালিকানা-ব্যবস্থায় পরিবর্তিত করার ফলে উৎপাদন-শক্তি বিস্ময়করভাবে মুক্ত হতে বাধ্য। এই ভাবেই শিল্প ও কৃষি উৎপাদনের বিস্ময়কর বিস্তৃতির জন্য সামাজিক অবস্থার সৃষ্টি করা হয়।
শান্তনু কায়সার
শান্তনু কায়সার (জন্ম: ৩০ ডিসেম্বর, ১৯৫০ - মৃত্যু:১২ এপ্রিল, ২০১৭) বাংলাদেশের একজন সাহিত্যিক। তিনি ২০১৪ সালে প্রবন্ধে বাংলা একাডেমি পুরস্কার লাভ করেন।
শান্তনু কায়সার চাঁদপুর জেলার ফরিদগঞ্জ উপজেলার সাচনমেঘ গ্রামে ১৯৫০ সালের ৩০ ডিসেম্বর জন্মগ্রহণ করেন। তার বাবা সিরাজুল হক ও মা মাকসুদা খাতুন। ঢাকা বিশ্ববিদ্যালয়ের ইংরেজি বিভাগ থেকে স্নাতকোত্তর শেষে অধ্যাপনাকে জীবনের ব্রত হিসেবে নেন। বিভিন্ন কলেজ ও বিশ্ববিদ্যালয়ে অধ্যাপনা শেষে অবসরের পর তিনি কুমিল্লা নগরীতে থাকতেন এবং লেখালেখিতে মনোনিবেশ করেন। তার প্রকাশিত বইয়ের সংখ্যা ৪৫টি। জীবনের বিভিন্ন সময় তিনি কুমিল্লা সরকারি কলেজ, জামালপুর জাহেদা সাফির মহিলা কলেজ, লক্ষ্মীপুর চর আলেকজান্ডার কলেজের অধ্যক্ষ হিসেবে দায়িত্ব পালন করেন। এছাড়া অধ্যাপনা করেছেন কুমিল্লা বিশ্ববিদ্যালয় ও জগন্নাথ বিশ্ববিদ্যালয়ে।
শান্তনু কায়সার ১২ এপ্রিল ২০১৭ সালে মৃত্যুবরণ করেন।
রংপুর এক্সপ্রেস
রংপুর এক্সপ্রেস হল বাংলাদেশ রেলওয়ে পরিষেবার একটি আন্তঃনগর ট্রেন, যা রাজধানী ঢাকা এবং উত্তরাঞ্চলের রাজধানী রংপুরের মধ্যে চলাচল করে। এ ট্রেনটি ২০১১ সালে চালু হয়। এটি বাংলাদেশের দ্রুত ও বিলাসবহুল ট্রেনগুলোর একটি। ট্রেনটি সপ্তাহে একদিন অর্থাৎ রবিবার চলাচল করে না।
২০১১ সালের ২০ মার্চ তৎকালীন যোগাযোগ মন্ত্রী আবুল হোসেন রংপুর সফরকালে ঢাকা ও রংপুরের মধ্যে একটি নতুন ট্রেন চালু প্রতিশ্রুতি দেন। সেই ঘোষণা মোতাবেক ২১ আগস্ট ২০১১ সালে রংপুর এক্সপ্রেস চালু হয়।
রংপুর, কাউনিয়া, পীরগাছা, বামনডাংগা, নল্ডাংগা, গাইবান্ধা, বোনারপাড়া, সোনাতলা, বগুড়া, সান্তাহার, নাটোর, সেতু পূর্ব, সেতু পশ্চিম, বিমানবন্দর, ঢাকা
আলী আজগর
আলী আজগর একজন বাংলাদেশি সাহিত্যিক। তিনি ২০১২ সালে বিজ্ঞান ও প্রযুক্তিতে বাংলা একাডেমি পুরস্কার লাভ করেন।
মালামাল উইকলি
মালামাল উইকলি একটি ২০০৬ সালের বলিউড নির্মিত হাস্যরসাত্মক হিন্দি চলচ্চিত্র যার পরিচালক ছিলেন প্রিয়দর্শন।রুক্ষশুষ্ক লাহোলি গ্রামের লীলারাম একমাত্র শিক্ষিত লোক যে লটারি টিকিট বিক্রয় করে। গোটা গ্রামের সকলেরই অর্থনৈতিক অবস্থা শোচনীয়, তাদের সবকিছু বন্ধক পড়ে আছে গ্রামপ্রধান জমিদারনী ঠাকুরাইনের কাছে। ঠাকুরাইন চায় গ্রামের সকলেই তার কাছে আমৃত্যু গোলামী করুক। লীলা হঠাৎ জানতে পারে তার কাছ থেকে কেনা মালামাল উইকলি কোম্পানির লটারির একটি টিকিট প্রথম পুরষ্কার জিতেছে। সেটি কেটেছে এন্টনি বলে স্থানীয় এক মদ্যপ ব্যক্তি। লীলা এন্টনির বাড়িতে যায় এবং আবিষ্কার করে সে মারা গেছে। লটারির টিকিটটা হস্তগত করতে যাবে এমন সময় আরেক গ্রামবাসী দুধবিক্রেতা বল্লু সেখানে উপস্থিত হয়। দুজনে স্থির করে লটারির এক কোটি টাকা পুরষ্কার তারা ভাগ করে নেবে। এন্টনির বোন মেরি তার পরিবার নিয়ে একই সময় হাজির হয় এবং বাধ্য হয়ে তাদের সব খুলে বলতে হয়। এভাবে গ্রামের প্রায় সকলেই জেনে যায় লটারির কথা ও সকলকেই ভাগীদার করতে বাধ্য হয় লীলা এবং বল্লু। বল্লুর মেয়ে সুখমনির প্রতি স্থানীয় যুবক কানহাইয়া দুর্বল, সে চায় তাকে বিবাহ করতে কিন্তু বল্লু জানায় হাতে টাকা এলেই বিবাহ হবে। ইতিমধ্যে লটারি কোম্পানীর ইনস্পেকটর আসে গ্রামে। বল্লু পরিকল্পনামাফিক এন্টনি সেজে তার সঙ্গে কথা বলে। ইনস্পেকটর আশ্বাস দিয়ে যায় যে তাড়াতাড়ি টাকা চলে আসবে। এন্টনির লাশ লুকিয়ে ফেলার প্রচেষ্টায় লীলা, ব্বল্লু ও কানহাইয়া ব্যর্থ হলে তারা স্থানীয় চার্চের কর্মী জোসেফের কাছে যায় এবং লাশ কবরস্থ করা হয়। ঠাকুরাইনের ভাই বাজে ওরফে বাজবাহাদুর কিন্তু জেনে ফেলে গ্রামবাসীদের এই কান্ড কারখানা। সে কাউকে না জানাবার পরিবর্তে চায় সুখমনিকে বিয়ে করতে। কানহাইয়া রাজী না হলে গোলমালের সৃষ্টি হয় এবং সকল গ্রামবাসী হতাশ হয়ে পড়ে। কানহাইয়ার পিতা চোখা বাধ্য হয়ে ছেলেকে আটকে রাখে টাকা না আসার আগে পর্যন্ত কিন্তু কানহাইয়া পালিয়ে যায় ও বাজেকে মারার মতলব করে। লীলা, চোখা, বল্লু ও জোসেফ বিয়ে পিছিয়ে দেওয়ার প্রস্তাব করে ও বাজেকে ধরে আটকে রাখার অভিপ্রায়ে হানা দেয় বাজের আস্তানায়। অন্যদিকে পাশের গ্রামের কিছু লোক তাদের ব্যক্তিগত রাগের কারনে বাজের বন্ধু গুল্লুকে ধরে আনতে আসে। অন্ধকারে ভুলবশত তারা বাজেকে ধরে নিয়ে যায় আর বল্লুরা জোসেফকেই বাজে ভেবে ধরে পেটাতে থাকে ভুল করে। টাকার ডিমান্ড ড্রাফট নিয়ে ইনস্পেকটর এলে গ্রামে আনন্দের বন্যা বয়ে যায় কিন্তু ঠাকুরাইন ও বাজে সেসময় এসে জানায় তারা সমস্ত কিছু ফাঁস করে দেবে লটারি ইনস্পেকটরের কাছে। তাদের আটকাবার জন্যে গোটা গ্রাম পিছু নেয় ঠাকুরাইনের। শেষে ইনস্পেকটরের গাড়ির ধাক্কায় জলে ডুবে যায় ঠাকুরাইন। গ্রামের লোক সকলেই জানায় এ বিষয়টা চেপেই রাখা হবে। ইনস্পেকটর শহরে ফিরে যান। আর গ্রামে এন্টনির মূর্তি প্রতিষ্ঠা হয়, যার টাকায় সমস্ত গ্রামবাসীর জীবনে সুখ স্বাচ্ছন্দ্য নেমে আসে।
ভোজপুরের যুদ্ধ
ভোজপুরের যুদ্ধ ১৭৪৫ সালের ৩০ জুন তদানীন্তন বাংলার নবাব কর্তৃক শাসিত বিহারের ভোজপুরের নিকটে নবাব আলীবর্দী খানের সৈন্যবাহিনী এবং নবাবের বিদ্রোহী আফগান সেনাপতি গোলাম মুস্তফা খানের সৈন্যদলের মধ্যে সংঘটিত হয়। যুদ্ধে বিদ্রোহী আফগানরা শোচনীয়ভাবে পরাজিত হয়, এবং তাদের নেতা গোলাম মুস্তফা নিহত হন। গোলাম মুস্তফার ছেলে মুর্তজা খানের নেতৃত্বে আফগান বিদ্রোহীরা পশ্চাৎপসরণ করে।
কটকের যুদ্ধ (১৭৪২)
কটকের দ্বিতীয় যুদ্ধ ১৭৪২ সালে বর্তমান ভারতের ওড়িশা রাজ্যের কটকে বাংলার নবাব কর্তৃক নিযুক্ত উড়িষ্যার শাসনকর্তা শেখ মাসুম পানিপথী এবং মারাঠাদের মধ্যে সংঘটিত হয়। যুদ্ধে মারাঠারা জয়লাভ করে এবং শেখ মাসুম নিহত হন। মারাঠারা কটক দখল করে নেয়।
১৭৪২ সালে ভাস্কর পণ্ডিতের নেতৃত্বে ৪০,০০০ মারাঠা অশ্বারোহী সৈন্য বাংলা আক্রমণ করে এবং বিভিন্ন অঞ্চলে লুটতরাজ শুরু করে। তারা এমনকি বাংলার তদানীন্তন রাজধানী মুর্শিদাবাদেও হানা দেয়। বাংলার নবাব আলীবর্দী খান কাটোয়ার যুদ্ধে মারাঠাদের মূল ঘাঁটিতে আক্রমণ করেন এবং তাদেরকে পরাজিত করে বাংলা থেকে বিতাড়িত করেন। পরাজিত মারাঠারা পশ্চাৎপসরণ করে এবং উড়িষ্যা প্রদেশে প্রবেশ করে।
মারাঠারা উড়িষ্যার রাজধানী কটকের দিকে অগ্রসর হয়। এসময় উড়িষ্যার প্রাদেশিক শাসনকর্তা ছিলেন শেখ মাসুম পানিপথী। তিনি সসৈন্যে মারাঠা আক্রমণকারীদের বাধাদানের জন্য অগ্রসর হন। কিন্তু কটকের নিকটে সংঘটিত যুদ্ধে তিনি পরাজিত ও নিহত হন। এরপর বিজয়ী মারাঠা বাহিনী কটকসহ সমগ্র উড়িষ্যা জুড়ে তাদের নিয়ন্ত্রণ প্রতিষ্ঠা করে।
মারাঠাদের হাতে শেখ মাসুমের পতনের সংবাদ পেয়ে নবাব আলীবর্দী স্বয়ং সসৈন্যে উড়িষ্যার দিকে অগ্রসর হন। তাঁর আগমনের সংবাদ পেয়ে মারাঠারা ভয় পেয়ে যায় এবং পশ্চাৎপসরণের সিদ্ধান্ত নেয়। ১৭৪২ সালের ডিসেম্বরের মধ্যে আলীবর্দী উড়িষ্যা থেকে মারাঠাদের সম্পূর্ণরূপে বিতাড়িত করতে সক্ষম হন।
কটকের যুদ্ধ (১৭৪৯)
কটকের তৃতীয় যুদ্ধ ১৭৪৯ সালের মে মাসে বর্তমান ওড়িশার কটকে বাংলার নবাব আলীবর্দী খান ও মারাঠাদের মধ্যে সংঘটিত হয়। যুদ্ধটিতে মারাঠারা পরাজিত হয় এবং পশ্চাৎপসরণ করে। এর ফলে মারাঠাদের দখলকৃত উড়িষ্যার তৎকালীন রাজধানী কটক ও এর পার্শ্ববর্তী অঞ্চলসমূহ আলীবর্দী পুনর্দখল করতে সক্ষম হন।
বাংলাদেশ পেট্রোলিয়াম কর্পোরেশন
বাংলাদেশ পেট্রোলিয়াম কর্পোরেশন- বিপিসি (Bangladesh Petroleum Corporation-BPC) হচ্ছে বাংলাদেশের সরকারি মালিকানাধীন একটি রাষ্ট্রয়ত্ব প্রতিষ্ঠান। এটি অপরিশোধিত এবং পরিশোধিত জ্বালানি তেল ও লুব্রিকেন্ট আমদানি, অপরিশোধিত জ্বালানি তেল পরিশোধন এবং জ্বালানি তেল লুব্রিকেন্ট ও অন্যান্য পেট্রোলিয়াম জাতীয় পণ্য বিতরণ ও বিপণনের জন্য ১৯৭৬ সালে রাষ্ট্রপতির অধ্যাদেশ (নং-৮৮, ১৩/ ১১/১৯৭৬) বলে প্রতিষ্ঠিত হয়। বাংলাদেশ পেট্রোলিয়াম অ্যাক্ট (আইন) ১৯৭৪ অনুযায়ী দেশে পেট্রোলিয়াম জাতীয় পদার্থ উৎপাদন, প্রক্রিয়াজাতকরণ, পরিশোধন এবং বিপণনের ক্ষমতা কেবলমাত্র সরকারের ওপর ন্যস্ত।বিপিসির অধীনে আটটি কোম্পানি পরিচালিত হচ্ছে: দেশের একমাত্র তেল শোধনাগার ইষ্টার্ন রিফাইনারি লিমিটেড (ইআরএল); তিনটি তেল বিতরণ ও বিপণন কোম্পানি যথা- পদ্মা অয়েল কোম্পানি লিমিটেড, যমুনা অয়েল কোম্পানি লিমিটেড এবং মেঘনা অয়েল কোম্পানি লিমিটেড; দুটি লুব্রিকেন্ট ব্লেন্ডিং প্লান্ট- ইষ্টার্ন লুব্রিকেন্ট ব্লেন্ডার্স লিমিটেড ও স্ট্যান্ডার্ড এশিয়াটিক অয়েল কোম্পানি লিমিটেড; একটি এলপিজি বোতলজাতকরণ ও বিতরণ প্লান্ট- এলপি গ্যাস লিমিটেড এবং একটি বিটুমিন উৎপাদন কোম্পানি- অ্যাসফল্টিক বিটুমিন প্লান্ট।
স্থানীয় বাজারের জন্য জ্বালানি তেল আমদানি, পরিশোধন এবং বিতরণের দায়িত্ব ছাড়াও বিপিসি নিকট অতীতে জ্বালানি তেলের মান উন্নয়নে উদ্যোগ নিয়েছে। ১৯৯৯ সালের জুলাই থেকে বিপিসি সীসামুক্ত পেট্রোল তেল এবং সামান্য পরিমাণ সালফার সমৃদ্ধ ডিজেল তেল দেশের বাজারে বিপণনের জন্য আমদানির উদ্যোগ নিয়েছে।
পাবমেড
এমইডিএলআইএনই ছাড়াও পাবমেড প্রবেশাধিকার প্রদান করে:
প্রতাপগড়ের যুদ্ধ
প্রতাপগড়ের যুদ্ধ ১৬৫৯ সালের ১০ নভেম্বর বর্তমান ভারতের মহারাষ্ট্র রাজ্যের সাতারা শহরের নিকটে প্রতাপগড়ের দুর্গে মারাঠা রাজা শিবাজীর সৈন্যবাহিনী এবং বিজাপুরের সেনাপতি আফজাল খানের সৈন্যবাহিনীর মধ্যে সংঘটিত হয়। মারাঠারা সংখ্যাস্বল্পতা সত্ত্বেও বিজাপুরি বাহিনীকে পরাজিত করতে সক্ষম হয়। এটি ছিল কোনো প্রধান আঞ্চলিক শক্তির বিরুদ্ধে মারাঠাদের প্রথম বিজয়।
পিটার থঙ্গরাজ
পিটার থঙ্গরাজ (২৪ ডিসেম্বর ১৯৩৫ - ২৪ নভেম্বর ২০০৮) একজন প্রাক্তন ভারতীয় ফুটবল খেলোয়াড়। থঙ্গরাজ ১৯৫৬ এ মেলবোর্ন ও ১৯৬০ রোম অলিম্পিকে ভারতীয় ফুটবল দলের সদস্য ছিলেন। ১৯৫৮ এ উনি এশিয়ার শ্রেষ্ঠ গোলরক্ষক নির্বাচিত হন। ১৯৬৭ সালে ওনাকে অর্জুন পুরষ্কারে ভূষিত করা হয়।
তানিয়া সচদেব
তানিয়া সচদেব (জন্ম ২০ আগস্ট ১৯৮৬) একজন ভারতীয় দাবা খেলোয়াড় যিনি ফিডের মহিলা গ্রান্ডমাস্টার উপাধি জয় করেছেন। উনি দাবার উপস্থাপক এবং ভাষ্যকারের কাজও করেন।
হিন্দ বিনতে আওফ
হিন্দ বিনতে আওফ ছিলেন হযরত মুহাম্মাদ সা. এর শাশুড়ি, এবং তাঁর সন্তান-সন্ততি ও বংশধরে অনেক বিখ্যাত সাহাবি জন্ম নিয়েছিলেন।
তিনি খাওলা নামেও পরিচিত।
তাঁর পিতা আওফ ইবনে জুহাইর ছিলেন ইয়েমেনের হিমিয়ার গোত্রের। মায়ের নাম আয়শা বিনতে মুহাজ্জাম।
তাঁর চারবার বিয়ে হয়েছিল এবং তাঁর মোট নয় সন্তান ছিল।
তাঁর সন্তান-সন্ততিঃ
ফেরিজ বেগ
ফেরিজ বেগ ছিলেন অটোমান সামরিক কর্মকর্তা এবং সানজাক-বে।
মিজানুর রহমান খান
মিজানুর রহমান খান (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
মিজানুর রহমান খানের জন্ম জামালপুর জেলার ইসলামপুর উপজেলার কুলকান্দী গ্রামে। তাঁর বাবার নাম রিয়াজুল ইসলাম খান এবং মায়ের নাম নুরুন্নাহার খানম। তাঁর স্ত্রীর নাম আলেছা বেগম। তাঁদের কোনো ছেলেমেয়ে নেই।
১৯৭১ সালে কলেজের শিক্ষার্থী ছিলেন মিজানুর রহমান। মুক্তিযুদ্ধ শুরু হলে প্রতিরোধযুদ্ধে সক্রিয় ভূমিকা পালন করেন তিনি। জুন মাসে ভারতে গিয়ে মুক্তিবাহিনীতে যোগ দেন। প্রশিক্ষণের পর তাঁকে ১১ নম্বর সেক্টরের মহেন্দ্রগঞ্জে পাঠানো হয়। ১১ নম্বর সেক্টরের অধিনায়ক আবু তাহের (বীর উত্তম) তাঁকেসহ ৪৮ জনকে নিয়ে একটি দল গঠন করে আলাদাভাবে বিশেষ প্রশিক্ষণ দেন। তিনি তাঁদের সম্মুখযুদ্ধের জন্য রিজার্ভ ফোর্স হিসেবে ব্যবহার করেন। মহেন্দ্রগঞ্জ সাবসেক্টরসহ আশপাশের বেশ কয়েকটি স্থানে তাঁরা সম্মুখযুদ্ধ করেন। নভেম্বর মাসের মাঝামাঝি আবু তাহেরের নেতৃত্বে মুক্তিবাহিনীর বড় একটি দল পাকিস্তান সেনাবাহিনীর কামালপুর প্রতিরক্ষা অবস্থানে আক্রমণ করে। এই যুদ্ধেও তিনি অংশ নেন। সেদিন তিনিসহ ১০ জন মুক্তিযোদ্ধা মেজর তাহেরের সঙ্গে ছিলেন। তাঁদের ওপর নির্দেশ ছিল কামালপুরের পাকিস্তানি প্রতিরক্ষা অবস্থান দখলের সঙ্গে সঙ্গে তাঁরা ১০ জন সেখান থেকে অস্ত্রশস্ত্র-গোলাবারুদ সংগ্রহ করে নিজেদের ঘাঁটিতে পাঠানোর ব্যবস্থা করবেন। কিন্তু তাঁরা সেটা করতে পারেননি। কয়েক ঘণ্টা ধরে চলা যুদ্ধের একপর্যায়ে মেজর তাহের আকস্মিকভাবে আহত হন। সে সময় তিনি ও তাঁর এক সহযোদ্ধা দ্রুত আহত মেজর তাহেরকে ধরে নিরাপদ স্থানে নিয়ে যান। সেদিন শেষ পর্যন্ত কামালপুর যুদ্ধ ব্যর্থতায় পর্যবসিত হয়। মিজানুর রহমান খান স্বাধীনতার পর পড়াশোনা শেষ করে জনতা ব্যাংকে চাকরি করেন।
১৯৭১ সালের ৮ সেপ্টেম্বর জামালপুর জেলার বকশিগঞ্জ উপজেলার অন্তর্গত কামালপুর ছিল সীমান্ত এলাকা। গ্রামের মাঝামাঝি ছিল এ সীমান্ত বিওপি’র অবস্থান। ওই বিওপি ঘিরে ছিল পাকিস্তানি সেনাবাহিনীর শক্ত একটি প্রতিরক্ষা অবস্থান। সেদিন মুক্তিবাহিনীর স্বল্প প্রশিক্ষণপ্রাপ্ত মুক্তিযোদ্ধারা পাকিস্তানি সেনাবাহিনীর প্রতিরক্ষা অবস্থানে ভোররাতে আক্রমণ করেন। এই দলের নেতৃত্বে ছিলেন সৈয়দ সদরুজ্জামান (বীর প্রতীক)। মিজানুর রহমানসহ দলের ৪৮ জনের সবাই ছিলেন কলেজ-বিশ্ববিদ্যালয়ের ছাত্র। তুরায় প্রশিক্ষণ নেওয়ার পর তাঁদের ৪৮ জনকে ১১ নম্বর সাবসেক্টরের মহেন্দ্রগঞ্জ সাবসেক্টরে আলাদাভাবে বিশেষ প্রশিক্ষণ দেওয়া হয়। তাঁরা সেদিন পাকিস্তান সেনাবাহিনীর অবস্থানে আক্রমণ করে সাহসিকতার সঙ্গে সম্মুখযুদ্ধ করেন। এই যুদ্ধে মিজানুর রহমান, আমানুল্লাহ কবীর (বীর বিক্রম) সহ কয়েকজন যথেষ্ট বীরত্ব প্রদর্শন করেন। তাঁদের বীরত্বে পাকিস্তানি সেনাবাহিনীর ব্যাপক ক্ষয়ক্ষতি হয়। তবে যুদ্ধে আমানুল্লাহ কবীরসহ তাঁর সাত সহযোদ্ধা শহীদ হন। এ যুদ্ধের শুরুতে রাতের অন্ধকারে সীমান্তের দিকে এগিয়ে যেতে থাকেন মিজানুর রহমান খানসহ একদল মুক্তিযোদ্ধা। তাঁরা ছিলেন কলেজ-বিশ্ববিদ্যালয়ের ছাত্র। ভোররাতে তাঁরা আকস্মিক আক্রমণ করলেন পাকিস্তান সেনাবাহিনীর প্রতিরক্ষা অবস্থানে। শুরু হয়ে গেল রক্তক্ষয়ী যুদ্ধ। প্রায় আধা ঘণ্টা বা তার কিছু বেশি সময় ধরে চলা তুমুল এ যুদ্ধে নিহত হলো আট-নয়জন পাকিস্তানি সেনা। মুক্তিবাহিনীরও বেশ ক্ষতি হয়। মিজানুর রহমান খানের সাত সহযোদ্ধা শহীদ ও কয়েকজন আহত হলেন।
পানাগড় বিমানবন্দর
পানাগড় বিমানবন্দর বা পানাগড় বায়ু সেনা ঘাঁটি হল ভারতীয় বিমানবাহিনীর একটি বিমান ঘাঁটি।এটি পশ্চিমবঙ্গের পূর্ব বর্ধমান জেলার দুর্গাপুর শহরের কাছেই পানাগড়ে অবস্থিত।বিমানবন্দরটি ২ নং জাতীয় সড়ক এর উত্তর পাশে অবস্থিত।এই বিমানঘাঁটি পূর্ব ভারত-এ বিমানবাহিনীর একটি গুরুত্বপূর্ন বিমান ঘাঁটি।
সৈয়দ আহমদ খান (সেনাপতি)
সৈয়দ আহমদ খান (সালাউত জঙ্গ) বাংলার নবাব আলীবর্দী খানের একজন সেনাপতি ছিলেন। তিনি ছিলেন আলীবর্দীর ভ্রাতুষ্পুত্র ও জামাতা। কিছুদিন তিনি উড়িষ্যার প্রাদেশিক শাসনকর্তার দায়িত্বও পালন করেন। বাংলায় মারাঠা আক্রমণের সময়ে মারাঠাদের বিরুদ্ধে যুদ্ধে তিনি সক্রিয়ভাবে অংশগ্রহণ করেছিলেন।
জাহাজিকরণ টন
জাহাজিকরণ টন, মালবাহী টন, পরিমাপ টন বা সামুদ্রিক টন আকৃতিগত পরিমাপের ভিত্তি যা ব্যবহৃত হয় বিশাল মালবাহী গাড়ি, ট্রেন অথবা জাহাজে পণ্য পরিবহনের ক্ষেত্রে। মার্কিন যুক্তরাষ্ট্রে এটাকে ৪০ ঘনফিট এবং যুক্তরাজ্যে ৪২ ঘনফিটের সমতুল্য ধরা হয়। এটিকে অপর আয়তনের একক টন এর সাথে গুলিয়ে ফেলা উচিত নয়। উদাহরণস্বরূপ অন্যান্য ধরনের টন , যা পরিমাপ ভলিউম. উদাহরণস্বরূপ, জাহাজের ধারণ ক্ষমতা পরিমাপে ব্যবহৃত টন ১০০ ঘনফিট (২.৮৩১৬৮ ঘনমিটার) এর সমতুল্য।
একটি জাহাজের নিবন্ধন ফি, বন্দর খাজনা, নিরাপত্তা ও আনুসাঙ্গিক প্রযোজ্য নিয়ম জারীর ক্ষেত্রে মূল একক ভিত্তি ধরা হয় এই শিপিং টন বা জাহাজিকরন টনকে।
রাজনৈতিক দুর্নীতি
রাজনৈতিক দুর্নীতি () বলতে অবৈধ ব্যক্তিগত মুনাফার জন্য সরকারী কর্মচারীদের ক্ষমতার অপব্যবহারকে বোঝানো হয়। সরকারী পদমর্যাদার অধিকারী ব্যক্তির কোন কাজকে কেবলমাত্র তখনই রাজনৈতিক দুর্নীতি বলা হয়, যখন সেটি তার দাপ্তরিক কাজের সাথে সরাসরি সংশ্লিষ্ট থাকে। এটি আইনের ছদ্মবেশে করা হতে পারে বা প্রভাব বিস্তারের মাধ্যমে করা হতে পারে।
রাজনৈতিক দুর্নীতির মধ্যে আছে ঘুষ, চাঁদাবাজি, চাটুকারিতা, স্বজনপ্রীতি, সংকীর্ণতাবাদ, পৃষ্ঠপোষকতা, প্রভাব বিস্তার, রাজনৈতিক যোগাযোগভিত্তিক সুবিধালাভ (graft), এবং অর্থ আত্মসাৎ। দুর্নীতির কারণে মাদক পাচার, হুন্ডি, মানব পাচার, ইত্যাদির মত সংগঠিত অপরাধ সহজ হয়। রাজনৈতিক দমন-নিপীড়ন যেমন পুলিশী নিপীড়নকেও রাজনৈতিক দুর্নীতি হিসেবে গণ্য করা হয়।
নূরুল আবেদীন নোবেল
নূরুল আবেদীন (জন্ম: ৭ সেপ্টেম্বর, ১৯৬৪) চট্টগ্রামে জন্মগ্রহণকারী প্রথিতযশা সাবেক বাংলাদেশী আন্তর্জাতিক ক্রিকেটার। ১৯৮৬ থেকে ১৯৯০ সময়কালে বাংলাদেশ ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি ব্যাটসম্যান হিসেবে খেলতেন নোবেল ডাকনামে পরিচিত নূরুল আবেদীন। এছাড়াও, ডানহাতে মিডিয়াম বোলিংয়ে পারদর্শিতা দেখিয়েছেন তিনি।
বাংলাদেশের আন্তর্জাতিক ক্রিকেটের ঊষালগ্নে অংশগ্রহণকারী অন্যতম ক্রিকেটার মিনহাজুল আবেদীন নান্নু’র বড় ভাই তিনি। ’৮০ ও ’৯০-এর দশকে ঢাকার ক্রিকেট লীগে ভ্রাতৃদ্বয় দূর্দাণ্ড প্রতাপে খেলেছেন। তবে, আন্তর্জাতিক ক্রিকেট অঙ্গনে বাংলাদেশ জাতীয় ক্রিকেট দলে তিনি নিয়মিতভাবে খেলার সুযোগ পাননি। তিনি তাঁর ভাইয়ের ন্যায় স্বভাবজাত খেলোয়াড়ের মর্যাদা পাননি। প্রায়শঃই তাঁকে দল নির্বাচকমণ্ডলী কর্তৃক উপেক্ষিত হতে হতো।
গাজী আশরাফ হোসেন লিপু'র নেতৃত্বে এশিয়া কাপে ৩১ মার্চ, ১৯৮৬ তারিখে আনুষ্ঠানিকভাবে বাংলাদেশ সর্বপ্রথম একদিনের আন্তর্জাতিক ক্রিকেটে পাকিস্তানের বিপক্ষে অংশগ্রহণ করে। মোরাতুয়ার টাইরোন ফার্নান্দো স্টেডিয়ামে ‘জন প্লেয়ার গোল্ড লীফ ট্রফি’ নামে পরিচিত এশিয়া কাপের দ্বিতীয় আসরের দ্বিতীয় খেলায় গাজী আশরাফ, গোলাম নওশের, গোলাম ফারুক, হাফিজুর রহমান, জাহাঙ্গীর শাহ, মিনহাজুল আবেদীন, নুরুল আবেদীন, রফিকুল আলম, রাকিবুল হাসান, সামিউর রহমান ও শহীদুর রহমানের ওডিআইয়ে একযোগে অভিষেক ঘটে। এ খেলাটিই যে-কোন আইসিসি পূর্ণাঙ্গ সদস্যের বিপক্ষে বাংলাদেশের প্রথম ওডিআই খেলা। খেলায় তিনি দলের পক্ষে ব্যাটিং উদ্বোধন করার গৌরব অর্জন করেন। কিন্তু দূর্ভাগ্যজনকভাবে তৃতীয় বলে শূন্য রানে আউট হয়ে প্যাভিলিয়নে ফিরে আসতে বাধ্য হন। প্রতিযোগিতা শুরুর এক সপ্তাহ পূর্বে পাকিস্তান এ জোনের বিপক্ষে স্মরণীয় ১০২ রান তুলেন তিনি। অধিনায়ক গাজী আশরাফের সাথে দ্বিতীয় উইকেট জুটিতে ১৩৫ রান সংগ্রহ করেন। সি জোন দলের বিপক্ষেও ৫০ রানসহ প্রথিতযশা ক্রিকেটার রকিবুল হাসানের সাথে শতরানের জুটি গড়েন।
পাঁচ বছরের খেলোয়াড়ী জীবনে সর্বমোট ৪টি একদিনের আন্তর্জাতিকে অংশ নেয়ার সুযোগ ঘটে তাঁর। মাত্র ১৫ রান তুলেন তিনি ও ওভারপ্রতি ১.৫ রান তুলতে সক্ষম হন। শেষ ওডিআইটি ছিল কলকাতায় ৩১ ডিসেম্বর, ১৯৯০ তারিখে শ্রীলঙ্কার বিপক্ষে।
আন্তর্জাতিক ক্রিকেটে সফলতা না পেলেও আইসিসি ট্রফি প্রতিযোগিতায় দূর্দান্ত খেলেন। তাঁর খেলোয়াড়ী জীবনের স্মরণীয় ক্রীড়ানৈপুণ্য আসে নেদারল্যান্ডসে অনুষ্ঠিত ১৯৯০ সালের আইসিসি ট্রফিতে। ১৯৯০-৯১ মৌসুমে অনুষ্ঠিত ঐ প্রতিযোগিতায় ডেনমার্কের বিপক্ষে ৮৫ ও কানাডার বিপক্ষে ১০৫ রান তুলে বাংলাদেশ দলকে সেমি-ফাইনালে নিয়ে যান। সর্বোপরি ৫ খেলায় ৪৭.০০ গড়ে ২৩৫ রান সংগ্রহ করেছিলেন। তবে, শক্তিধর জিম্বাবুয়ের বিপক্ষে লড়াই করে পরাজিত হলে দলকে বিদায় নিতে হয়েছিল।